open-index/open-wikipedia-markdown huggingface dataset:
ഭൈരവിക്കോലം (പടയണി)

പടയണിയിലെ ഒരു പാളക്കോലമാണ് **ഭൈരവിക്കോലം**. പാളക്കോലങ്ങളിൽ ഏറ്റവും പ്രധാനപ്പെട്ടത് ഇതാണ്. 

മാതൃസങ്കല്പത്തിലാണു ഭൈരവിക്കോലം കെട്ടുന്നത്. കൃഷിനാശങ്ങൾ തടഞ്ഞ്‌ സർവൈശ്വര്യലബ്ധിക്കായി ഭൈരവിക്കോലങ്ങൾ തുള്ളി പ്രാർത്ഥിക്കുന്നു. ഭൈരവിക്കോലത്തിനു ചുരുങ്ങിയത്‌ അഞ്ചു മുഖങ്ങൾ ഉണ്ടായിരിക്കും. നിണഭൈരവി, കാഞ്ഞിരമാല, മംഗളക്കോലം എന്നിവയും ഭൈരവിക്കോലത്തിൻറെ മാതൃകയിൽ തന്നെയാണ്‌ വരുക. നെറുകയിൽ പന്തം കുത്തിയാണു ഭൈരവി കളത്തിൽ എത്തുന്നത്‌.16,21,32,51,64,101, എന്നീ ക്രമത്തിലാണു ഭൈരവിക്കോലത്തിനു പാള ഉപയോഗിക്കുന്നത്.ഓതറയിൽ 1001 പാളയിലാണു ഭൈരവിക്കോലം. 1001 പച്ചപ്പാളകൾ ചെത്തിയൊരുക്കി വരച്ചെടുത്ത ഭൈരവിക്കോലം. തടിച്ചക്രങ്ങൾ പിടിപ്പിച്ച ചട്ടത്തിൽ, കമുകിൽ തടിയുടെ ത്രികോണ രൂപത്തിലേക്കാണ് കുരുത്തോലയുടെ ഈർക്കിൽ കൊണ്ട് കോലം തയ്ച്ചെടുക്കുന്നത്. 

## അവലംബം



വർഗ്ഗം:പടയണി
പടയണിയുടെ ചടങ്ങുകൾ

പണ്ടുകാലത്ത് ഇരുപത്തെട്ടുദിവസത്തോളം നീണ്ടു നിൽക്കുന്ന പടയണിച്ചടങ്ങുകൾ ഇന്നു എട്ടോ അതിൽ ചെറുതോ ആയ ദിവസങ്ങളിലേക്ക് ചുരുങ്ങി. പൊതുവായി മകരം, കുംഭം, മീനം, മേടം മാസങ്ങളിലാണ് പടയണിയുടെ കാലം. സമൂഹത്തിലെ വിവിധതുറകളിലുള്ള ആൾക്കാരുടെ ഇടപെടൽ വരുന്ന രീതിയിലാണ പടയണി കണ്ടു വരുന്നത്. 

കാഴ്ചയുണ്ടിതു മേടമാസത്തിൽ വിഷുവതുനാളിൽ
ഈശ്വരിക്കു പ്രധാനമദിവസം
തൈതാര തൈതാം
കൊടിയ പടയണിഘോഷമാണ് കേട്ടുകേട്ടങ്ങനെ
ടിതിവന്നുനിറഞ്ഞു മാനുഷരും തൈതാര തൈതാം - എന്ന് പുലവൃത്തപ്പാട്ടിൽ സൂചിപ്പിക്കുന്നു.

കാലം തോറും പടയണിയെന്നൊരു
വേല ദേവീപ്രസാദത്തിനുണ്ടാക്കി
വാട്ടമെന്നിയേ കൂടീ മഹാജനം
ചൂട്ടുവെച്ചു ശുഭമായ വാസ
കൊട്ടിയാരത്തു മുടങ്ങാതെ നിത്യവും
ചൂട്ടെരിച്ചു വലം വച്ചു പോകയും
മദ്ദളമിലത്താളവും കൂടീട്ട്
നൃത്തമാടും ഗണപതിക്കോലവും
കോപമേറുന്ന ദേവതമാരുടെ
രൂപമെങ്ങനെയെന്നറിഞ്ഞീടാതെ
പാളകൊണ്ടു ചമച്ചു പലവക
വരകളെഴുതിച്ചു തുള്ളിയും
പാനപൊട്ടിച്ചടവി തുള്ളുന്നതും
ചാലെ പൂപ്പടയിട്ടു പാടുന്നതും  എന്നിങ്ങനെ പടയണിയുടെ ചടങ്ങിനെപ്പറ്റി സൂചിപ്പിക്കുന്നു. 

## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 


വർഗ്ഗം:പടയണി
കാച്ചിക്കൊട്ട് (പടയണി)

പടയണിയുമായി ബന്ധപ്പെട്ട ഒരു അനുഷ്ഠാനമാണ് കാച്ചിക്കൊട്ട്. തപ്പ് എന്ന വാദ്യം തീവെട്ടം കാണിച്ച് ചൂടാക്കി കൊട്ടുന്നതതാണ് കാച്ചിക്കൊട്ട്. തപ്പ് പച്ചയായും കാച്ചിയും കൊട്ടുമ്പോൾ രണ്ടു തരം ശബ്ദമാണ് പുറപ്പെടുവിക്കുന്നത്. 

പടയണിയുടെ ആദ്യ ദിവസങ്ങളിൽ പച്ചതപ്പ് കൊട്ടലാകും പതിവ്. മൂന്നാംദിവസത്തെ ചടങ്ങ് കാച്ചിക്കൊട്ടോടെ ആരംഭിക്കുന്നു. തപ്പ് ചൂടാക്കി പതം വരുത്തി കൊട്ടുന്നു. കത്തിച്ച് നിലവിളക്ക് പടയണിക്കളത്തിന് സമീപം കിഴക്കോട്ട് തിരിച്ചുവച്ച് വട്ടമിട്ടിരുന്ന മേളമാരംഭിക്കുന്നു. പടയണിയുടെ അവസാനം വരെ ഇതാവർത്തിക്കുന്നു. ഈ ദിവസം പിശാചുകോലത്തിനുപുറമേ മറുത, അന്തരയക്ഷി, പക്ഷി, മാടൻ എന്നീ കോലങ്ങളുടെ തുള്ളൽ ആരംഭിക്കുന്നു. നാലാംദിവസവും ഈ തുള്ളൽ ആവർത്തിക്കുന്നു. പിറ്റേന്നുമുതൽ മറ്റുകോലങ്ങളായ കാലൻകോലം, കുതിരക്കോലം, യക്ഷിക്കോലങ്ങൾ എന്നിവ കളത്തിലിറങ്ങി തുള്ളുന്നു. 

## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 


വർഗ്ഗം:പടയണി
പാന (പടയണി)

പടയണിയിലെ ഒരു അനുഷ്ഠാനമാണ് **പാന**. 

ഭക്തന്മാർ വഴിപാടായി കൊണ്ടുവരുന്ന തേങ്ങ ഇരുപത്തെട്ടു നാക്കിലകളിലായി നിരത്തിവയ്ക്കുന്നു. തെങ്ങിൻപൂക്കുലയുടെ ഓരോ അല്ലി വീതം ഓരോ തേങ്ങയുടേയും മുകളിൽ വച്ചിരിക്കും. കവുങ്ങിൻപൂക്കുല കിഴക്കുഭാഗം ലക്ഷ്യമാക്കി വച്ച് അതിന്റെ പുറകിൽ പാനയടിക്കുവാനുളള തടിയുടെ ഉരലും ഒരുക്കുന്നു. ഉരലിനുപുറകിൽ അഞ്ചെട്ടുപേർ തുപ്പും പിടിച്ച് നില്ക്കുന്നു. ഒരാൾ ശംഖ് വിളിച്ച് തേങ്ങയും നാക്കിലയും വച്ച് ഉരലിനുപുറകിൽ തുപ്പുമായി നില്ക്കുന്നവരെ മൂന്നുപ്രാവശ്യം വലം വച്ച് ക്ഷേത്രത്തിന്റെ മുന്നിൽച്ചെന്ന് അലറി വിളിക്കുന്നു. ക്ഷേത്രത്തിനു വലംവച്ച് തുള്ളൽ ആരംഭിക്കുന്നു. അതിനുശേഷം തേങ്ങ അടിച്ചുപൊട്ടിക്കുന്നതിനുളള പാനക്കുറ്റി കയ്യിലെടുക്കുന്നു. അപ്പോഴേക്കും ഒരാൾ അലറിക്കൊണ്ട് തേങ്ങയെടുത്ത് പാനക്കുറ്റിയുടെ നേരെ വയ്ക്കുന്നു. പാനക്കുറ്റി പിടിച്ചിട്ടുള്ളയാൾ തേങ്ങ പൊട്ടിക്കുന്നു. ആദ്യ അടിക്കുതന്നെ തേങ്ങ പൊട്ടണമെന്നാണ് സങ്കല്പം. പാനക്കുറ്റി പൊട്ടിയാൽ പാനയടിക്കുന്ന ആൾ അടുത്ത പാനയ്ക്കുമുമ്പ് മരിക്കുമെന്നാണ് വിശ്വാസം. തേങ്ങ പാനക്കുറ്റികൊണ്ടടിച്ചുപൊട്ടിച്ചുകൊണ്ടിരിക്കെ പറയജാതിയിൽപ്പെട്ടവർ പറകൊട്ടിദേവിയുടെ ഭൂത ഗണങ്ങളെ ക്ഷണിക്കുന്നു.

## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 


വർഗ്ഗം:പടയണി
യക്ഷിക്കോലം (പടയണി)

പടയണിയിലെ പ്രധാനപ്പെട്ട ഒരു കൂട്ടം കോലങ്ങളാണ് യക്ഷിക്കോലങ്ങൾ.

യക്ഷികളുടെ ഒരു കൂട്ടം തന്നെ കോലംതുള്ളലിലുണ്ട്. സുന്ദരയക്ഷി, അന്തരയക്ഷി, അംബരയക്ഷി, മായയക്ഷി, അരക്കിയക്ഷി, അയലിയക്ഷി, മുയലിയക്ഷി, കോലനയക്ഷി, കൊടിയനയക്ഷി, തൂമൊഴിയക്ഷി, നാഗയക്ഷി, കാലയക്ഷി എന്നിങ്ങനെയാണ് യക്ഷിക്കോലങ്ങളുടെ പേരുകൾ. ഓരോ കോലവും രൂപത്തിലും ഭാവത്തിലും അവതരണരീതിയിലും വ്യത്യസ്തത പുലർത്തുന്നു. പാട്ടുകളിൽ എല്ലാ യക്ഷികളേയും സ്തുതിക്കുന്നുണ്ട്. സ്‌ത്രീരോഗങ്ങളിൽ നിന്നുള്ള മുക്‌തിയും ശത്രു സംഹാരവുമാണു യക്ഷിക്കോലങ്ങൾ തുള്ളിക്കുന്നതിനു പിന്നിൽ. കിരീടാകൃതിയിലുള്ള കോല നിർമിതിയാണു യക്ഷിയുടേത്‌. കണ്ണും കുറിയും വളഞ്ഞ പല്ലും കുരുത്തോല നഖങ്ങളും ഉണ്ടാകും. മായയക്ഷിക്കു മുൻഭാഗത്തേക്കു നീണ്ടു നിൽക്കുന്ന കൊമ്പുകൾ ഉണ്ടാകും. 21 പാളകൾ ഉപയോഗിച്ചെഴുതുന്ന വലിയ കോലമാണു കാലയക്ഷിയുടേത്‌.

*ഒരു കാതം വഴിപെട്ടിട്ടിടം വന്തോരെക്ഷിമാർക്ക് ഒരു ബലിമാല തരാം വന്നുതുളളായിക്കളത്തിൽ* എന്നും, *ഒരു കാതം വഴിവിട്ടിട്ടിടം തന്തോരെക്ഷിമാർക്ക്ഒരു ബലിമാലതരാം വന്നു തുളായിക്കളത്തിൽ* എന്നുമുളള വരികളിൽ ഒന്നിൽ "വഴിപെട്ടിട്ടിടം' എന്നും രണ്ടാമത്തേതിൽ "വഴിവിട്ടിട്ടിടം' എന്നും കാണുന്നു. പ്രാദേശികഭേദമാകാം ഇതിനുകാരണം. ഓരോ പ്രദേശത്തും ഭാഷയ്ക്ക് ചില വ്യത്യാസങ്ങൾ കാണാം. പടയണിപ്പാട്ടുകളിൽ ഈ പ്രത്യേകത ഉടനീളം കാണാം.

സുന്ദരിമാർ തന്നുടെ സുന്ദര
രൂപം കണ്ടതി മോദാൽ
മന്ദിരമതിലങ്ങു വസിക്കും
സുന്ദരയക്ഷിഗണങ്ങൾ

ഒരുകാതം വഴിവിട്ടിട്ടിടംതന്തോരെക്ഷിമാർക്ക്
ഒരു ബലിമാലതരാം വന്നുതുമായിക്കളത്തിൽ 
ഇരുകാതം വഴിവിട്ടിട്ടിടം തന്തോരെക്ഷിമാർക്ക് 
ഇരുബലിമാലതരാം വന്നുതുളായിക്കളത്തിൽ 
മുക്കാതം വഴിവിട്ടിട്ടിടംതന്തോരെക്ഷിമാർക്ക്
മുല്ലപ്പൂമണമുണ്ടെന്നറിയാകുന്ന
നാക്കാതം വഴിവിട്ടിട്ടിടംതന്തോരെക്ഷിമാർക്ക് 
നാഗപ്പൂമാല തരാം വന്നുതുളളായിക്കളത്തിൽ 
അയാതം വഴിവിട്ടിട്ടിടം തന്നോരെക്ഷിമാർക്ക്
ആമ്പൽപ്പൂമാല തരാം വന്നുതുള്ളായിക്കളത്തിൽ - ഒരുകാതം, ഇരുകാതം, മുക്കാതം, നാക്കാതം, അയ്ക്കാതം എന്നിങ്ങനെയുംസംഖ്യാ പദങ്ങളുടെ സൂചന നാടൻ സംഗീതത്തിൽ സുലഭമാണ്.

## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 


വർഗ്ഗം:പടയണി
പക്ഷിക്കോലം (പടയണി)

പടയണിയിലെ ഒരു പ്രധാനപ്പെട്ട പാളക്കോലമാണ് **പക്ഷിക്കോലം.**

പക്ഷിയുടെ ആകൃതിയിലാണ് മുഖാവരണം എഴുതുന്നത്. പച്ചപ്പാളയിൽ ത്തീർത്ത നീണ്ടുവളഞ്ഞ ചുണ്ടും കുരുത്തോലച്ചിറകുകളും പക്ഷിയുടെ അഴകു വർദ്ധിപ്പിക്കുന്നു. നെഞ്ചുമാലയും അരമാലയും കോലത്തിനുണ്ടാവും. പക്ഷി കളുടെ നടത്തം, കളികൾ, പോരുകൾ, പറക്കൽ തുടങ്ങിയ വൃത്തികളെ അനുസ്മരിപ്പിക്കുന്ന ചലനങ്ങളിലൂടെയാണ് പക്ഷിക്കോലം തുള്ളുന്നത്. ഏഴു പാളയിലാണു പക്ഷിക്കോലം എഴുതുന്നത്‌. നീണ്ടുവളഞ്ഞ ചുണ്ടുകളും ചിറകുകളും ഉണ്ടാകും. അസുഖങ്ങളിൽ നിന്നും അകാലമരണങ്ങളിൽ നിന്നുമുള്ള കുട്ടികളുടെ മോചനത്തിനായി പക്ഷിക്കോലങ്ങൾ തുള്ളുന്നു. 

## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 


വർഗ്ഗം:പടയണി
കുതിരക്കോലം (പടയണി)

പടയണിയിലെ ഒരു കോലമാണ് **കുതിരക്കോലം.** 

കുരുത്തോലയാണ് കുതിരമെടയുന്നതിന് ഉപയോഗിക്കുന്നത്. കുതിരയുടെ മുഖത്തിന്റെ ആകൃതിയിൽ രൂപമുണ്ടാക്കി ഒരു കമ്പിൽ ഉറപ്പിക്കുന്നു. മടലിന്റെ കീറിയ വിളളലിലൂടെ ഒരാൾ കടന്നുകയറി അരയിലുറപ്പിച്ച് താഴോട്ടൂർന്നു പോവാതിരിക്കാൻ രണ്ടംഗങ്ങളിലുമായി കെട്ടിയിട്ടുള്ള നാര് ഇരുതോളിലൂടെ ബന്ധിക്കുന്നു. കുതിരപ്പുറത്തിരിക്കുന്ന രീതിയിലാണ് ഇതിന്റെ പ്രകടനം. കുതിരക്കാരന്റെ തലയിൽ അറബികൾ ധരിക്കുന്നതുപോലെ വെളളമുണ്ടും കൃത്രിമ മീശയും വച്ചിരിക്കും.
## കലാകാരന്മാർ
* മാപ്പിളക്കുനി ബാലൻ
## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 


വർഗ്ഗം:പടയണി
മറുതക്കോലം (പടയണി)

പടയണിയിലെ ഒരു കോലമാണ് മറുതക്കോലം.

കരിമറുതാ, കാലകേശിമറുത, ഈശാന്തൻ മറുത, പണ്ടാരമറുതാ, പച്ചമറുത, എന്നിങ്ങനെ മറുതാ പലവിധങ്ങളുണ്ട്. ഒറ്റപ്പാളയിൽ മുഖാവരണം പോലെ തീർത്ത ഒരു കോലമാണിത്. മുഖത്ത് എണ്ണയിൽ ചാലിച്ച് കരിതേച്ചിട്ടുണ്ട്. കണ്ണുംകുറിയും, എകിറും പല്ലുമുണ്ട്. നീണ്ടിരുണ്ടമുടി ചിതറിക്കിടക്കുന്നു. രോഗപീഡകളിൽ നിന്നുള്ള മോചനമാണു മറുതാക്കോലം തുള്ളുന്നതിലൂടെ ലക്ഷ്യമാക്കുന്നത്‌.  മറുതാക്കോലം തുളളിക്കുന്നതിലൂടെ വസൂരിരോഗത്തിൽനിന്നും മോചനം നേടുമെന്ന് വിശ്വസിക്കുന്നു. പനി, ഉഷ്‌ണം, വിയർപ്പ്‌, ചൂട്‌ എന്നി വയും പിത്തവും മറുതാക്കോലം തുള്ളിച്ചു ഒഴിവാക്കാമെന്നാണു ഭക്തരുടെ വിശ്വാസം.

## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 


വർഗ്ഗം:പടയണി
പച്ചത്തപ്പുകൊട്ടൽ (പടയണി)

പടയണിയിലെ ഒരു അനുഷ്ഠാനമാണ് **പച്ചത്തപ്പുകൊട്ടൽ**. ചൂട്ടുവയ്പ്പിനു ശേഷമാണ് പച്ചത്തപ്പുകൊട്ടൽ ആരംഭിക്കുന്നത്. 

ചൂടാക്കിപതം വരുത്താത്ത പച്ചത്തപ്പ് കൈമണിയുടെ സഹായത്തോടെ "ഗണപതി പടിവട്ടവും കൊട്ടി കാവിലമ്മയെ വിളിക്കുന്നു. “ഊഹും....". എന്ന് മൂന്നുപ്രാവശ്യം വിളിക്കുന്നതോടെ പടയണി കാണുന്നതിന് അമ്മ ക്ഷേത്രത്തിൽനിന്ന് പടയണിക്കളത്തിലെത്തുന്നു. ഈ ചടങ്ങിന് "വിളിച്ചിറക്കൽ' അഥവാ 'കൊട്ടിവിളിക്കൽ' എന്നു പറയുന്നു. ഈ ചടങ്ങിനുശേഷം ഗണകൻ തേങ്ങ മുറിച്ച് ഉത്സവകാലത്തെ ഫലംപറയുന്നു. ഇതിനുശേഷം ദേവിയെ തിരിച്ച് ക്ഷേത്രത്തിൽ കൊണ്ടുപോയി ഇരുത്തുന്നതോടെ ചടങ്ങ് അവസാനിക്കുന്നു. മുൻപ് പതിനൊന്നുദിവസം നടത്തി യിരുന്ന ചടങ്ങ് ഇന്ന് രണ്ടുദിവസമായി ചുരുങ്ങി. പിറ്റേന്ന് കൊടിമരം നാട്ടൽ ചടങ്ങ് ആരംഭിക്കുന്നു. ചെണ്ട, ഇലത്താളം തുടങ്ങിയ വാദ്യങ്ങളുടെ അകമ്പടി യോടെ കരനാഥന്മാർ കൊടിമരം നല്കുന്നതിന് തയ്യാറായിട്ടുള്ള കുടുംബത്തിൽച്ചെന്ന് കവുങ്ങ് പിഴുതെടുത്ത് ക്ഷേത്രത്തിലെത്തിക്കുന്നു. കവുങ്ങുമായി ക്ഷേത്രപ്രദക്ഷിണം നടത്തിയശേഷം ക്ഷേത്രമുറ്റത്തുള്ള ആൽമരത്തിൽ കവുങ്ങ് ചാരിനിർത്തുന്നു.

തപ്പ് ചൂടാക്കി പതം വരുത്തി കൊട്ടുന്നതിനെ കാച്ചിക്കൊട്ടെന്നാണു പറയുന്നത്. പച്ചത്തപ്പിനു ശേഷമുള്ള ദിവസങ്ങളിലാണ കാച്ചിക്കൊട്ട് നടക്കുക.

## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ്  


വർഗ്ഗം:പടയണി
പടയണിപ്പാട്ടുകൾ

പടയണിയോ അതുമായി ബന്ധപ്പെട്ട അനുഷ്ഠാനങ്ങളോ അവതരിപ്പിക്കുമ്പോൾ പിന്നണിയിൽ പാടുന്ന പാട്ടുകളോ ചൊൽവഴക്കങ്ങളോ ആണ് **പടയണിപ്പാട്ടുകൾ**. ദേവതാസ്തുതികൾ മുതൽ സാമൂഹികവിമർശനങ്ങൾ വരെ ഇതിന്റെ ഭാഗമായി വരാറുണ്ട്. 

ചലനാത്മകമായ പടയണി എന്ന അനുഷ്ഠാന ആവിഷ്കരണത്തിന് ഉണർവും ഊർജ്ജവും പകരുന്ന ശാബ്ദികോപാധിയെന്ന നിലയിലാണ് പടയണിപ്പാട്ടുകളുടെ സ്ഥാനം. അതാതുസമയത്തിലും സന്ദർഭത്തിലും പാടേണ്ട പാട്ടുകൾക്ക് നിയതത്വമുണ്ട്. പടയണിയെ പടയണിയാക്കുന്ന വൈവിധ്യമാർന്ന മറ്റു ഘടകങ്ങളോടുബന്ധപ്പെടുത്തി മാത്രമേ പാട്ടുകളെക്കുറിച്ച് ചിന്തിക്കാനാവൂ. വടക്കൻപാട്ടുകളുടേയും തെക്കൻപാട്ടുകളുടേയും കൂട്ടത്തിൽ ഇവയെ ഉൾപ്പെടുത്താനാവില്ല.
അനുഷ്ഠാനത്തിന്റെ പശ്ചാത്തലവും അന്തരീക്ഷവും സൃഷ്ടിക്കുന്നതിന് പടയണിപ്പാട്ടുകൾക്ക് കഴിഞ്ഞിട്ടുണ്ട്.  കാലത്തിന്റെ മാറ്റത്തിനനുസരിച്ച് പാട്ടുകളിലെ ഭാഷയ്ക്ക് മാറ്റം സംഭ വിക്കുന്നതുകാണാം. എന്നാൽ അടിസ്ഥാനതാളങ്ങളിൽ മാറ്റം വരുന്നില്ല. 

ഏറ്റവും കൂടുതൽ പാട്ടുകളുളളത് ഭൈരവിക്കോലത്തിനാണ്. രണ്ടാംസ്ഥാനം കാലൻ കോലത്തിനാണ്. പടയണിയുടെ അനുഷ്ഠാനത്തെയും ആവിഷ്ക്കാരത്തേയും അനുസരിക്കുന്നതാണ് പടയണിപ്പാട്ടുകൾ. നാടൻപാട്ടുകൾക്ക് ഉണ്ടാവേണ്ട പല സവിശേഷതകളും പടയണിപ്പാട്ടുകൾ ഉൾക്കൊള്ളുന്നു. എന്നാൽ നാടൻപാട്ടുകൾക്കില്ലാത്ത പല ഘടകങ്ങളും പടയണിപ്പാട്ടിലുണ്ട്. 

വാമൊഴിയായി തലമുറകളിലൂടെ കൈമാറി വന്നവയാണ് പടയണിപ്പാട്ടു കൾ. ഇവയുടെ പാഠഭേദങ്ങളല്ലാതെ ശുദ്ധപാഠം ഇന്നുലഭ്യമല്ല. പുതിയ പാട്ടുകളും കൂട്ടിച്ചേർക്കപ്പെട്ടിട്ടുണ്ട്. അടുത്തകാലത്തുമാത്രമാണ് ഇവയുടെ ശേഖര ണത്തിലും മുദ്രണത്തിലും ഗവേഷകരുടെ ശ്രദ്ധ പതിയാൻ തുടങ്ങിയത്. തമിഴ് സ്വാധീനമുള്ള മധ്യകാല മലയാള ഭാഷയോട് അടുപ്പം പുലർത്തുന്നവയാണ് പടയണിപ്പാട്ടുകൾ. അവയിൽ ഏറിയപങ്കും അജ്ഞാത കർതൃകങ്ങളാണ്. പലകാലങ്ങളിൽ പലദേശക്കാരായ കവികൾ എഴുതിയവ ആയി രിക്കണം അവ. പാട്ടുകളിൽ പുലവൃത്തപ്പാട്ടുകളാണ് പ്രാചീനം. അതിൽത്തന്നെ കൃഷിപ്പാട്ടുകൾ ആദ്യം ഉണ്ടായി. പിന്നീട് പ്രണയഗീതങ്ങളും പ്രതികാരഗീത ങ്ങളും രചിക്കപ്പെട്ടു. തത്വചിന്താപരമായ ഗാനങ്ങളാവണം അവസാനം ഉണ്ടായത്.

പടയണിയുടെ ആവിർഭാവകാലത്ത് നിലനിന്ന ഭഗവതീസ്തുതിപരങ്ങളായ എല്ലാ പാട്ടുകളും പടയണിപ്പാട്ടുകളിൽ ഉപയോഗിച്ചിട്ടുണ്ട്. പടയണിയാശാന്മാരും കരപ്രഭുക്കന്മാരും രചിച്ചിട്ടുളള പാട്ടുകൾ പടയണിപ്പാട്ടുകളിൽ ഉപയോഗിച്ചിട്ടുണ്ട്. ഭാവവും താളവും ഒത്തിണങ്ങിയ അതിസുന്ദരകാവ്യങ്ങളായ പടയണിപ്പാട്ടുകൾ രംഗത്തിളകിയാടുന്ന കഥാപാത്രങ്ങളുടെ ശാരീരിക ചലനങ്ങളോട് ബന്ധപ്പെടുത്തി യാണ് ചിട്ടപ്പെടുത്തിയിരിക്കുന്നത്. ഓരോ കവിതയും ഭാവാത്മകങ്ങളായ ഓരോ പ്രവൃത്തിയായി നിലകൊള്ളുന്നു. ഭീകരതയ്ക്കും ആലസ്യത്തിനും ശാന്തതയ്ക്കും അനുസരിച്ച് ചിട്ടപ്പെടുത്തിയിരിക്കുന്നവയാണ് പടയണിപ്പാട്ടുകൾ. ആവുന്നത് ഉച്ചത്തിലാണ് പാട്ടുകൾ പാടുന്നത്. പടയണി പാട്ടുകളിൽ പുതിയ ദേവതകളെക്കുറിച്ചുളള സ്തുതികളുമുണ്ട്. ഇവ പിന്നീട് കൂട്ടിച്ചേർത്തതാവാം. ആചാരങ്ങളുടെ സങ്കലനം, ആരാധനാക്രമങ്ങൾ, വിശ്വാ സങ്ങൾ എന്നിവ പടയണിപ്പാട്ടുകളിൽ ദൃശ്യമാണ്. പ്രകൃതിശക്തികളുടെ സന്നി വേശം പാട്ടുകളിൽ അവിടവിടെ ദൃശ്യമാകുന്നു.

## അവലംബം


വർഗ്ഗം:പടയണി
അടവി (പടയണി)

പടയണിയിലെ പ്രധാനപ്പെട്ട ഒരു ചടങ്ങാണ് **അടവി**. കാവുണർത്തലും, നൃത്തങ്ങളും, വിനോദവും അടവിദിനവുമുണ്ടാകും. ഉത്സവം പോലെ ആഘോഷിക്കുന്ന ചടങ്ങുകൾക്കു മുമ്പേ കുതിര തുള്ളൽ, മുടിയാട്ടം, ശീതങ്കൻ തുള്ളൽ, കുറത്തി 
യാട്ടം എന്നിവ അവതരിപ്പിക്കാറുണ്ട്. 

## ചടങ്ങ്
ദേവീപ്രസാദമായ ചന്ദനം തൊട്ട് പാണൻ തുപ്പും പൂക്കുലയും പൂവും ഇരുകൈകളിലായി പിടിച്ച് ദേവിക്കഭിമുഖമായി തൊഴുതു നില്ക്കുന്നു. മേളം ഉച്ചസ്ഥായിലാകുമ്പോൾ ഉറഞ്ഞുതുള്ളി അടവിമരം കൊണ്ടുവരുന്നതിന് കാട്ടിലേക്ക് യാത്രയാകുന്നു. അല്പസമയം കഴിയുമ്പോൾ പിഴുതെടുത്ത ചെടികളും മരങ്ങളും പടയണിക്കളത്തിലേക്ക് ആർഭാടപൂർവ്വം എഴുന്നളളിച്ചുകൊണ്ടുവന്ന് കളത്തിൽ നാട്ടി നിർത്തുന്നു. ഉണങ്ങിയ പുല്ലുകൾ ഉപയോഗിച്ച് അടവിമരത്തിന്റെ ചുവട്ടിൽ തീകൂട്ടുന്നു. ചെണ്ടയുടെ നാദത്തോടൊപ്പം ആർപ്പുവിളികളുടേയും കതിനാവെടികളുടേയും അകമ്പടിയുണ്ട്. ഈ സമയത്ത് അടവിക്കാർ നാട്ടി നിർത്തിയിരിക്കുന്ന മരത്തിൽ കയറി ചില്ലകൾ
ഒടിച്ച് താഴെയിടുന്നു. പിന്നീട് മരങ്ങൾ പടിഞ്ഞാറുഭാഗത്തേക്ക് മറിക്കുന്നു.

അടവി നാട്ടിയശേഷം ആഴികൂട്ടി നായാട്ടുവിളി നടത്തുന്ന പതിവുണ്ട്. ഈ ചടങ്ങ് ചില സ്ഥലങ്ങളിൽ മാത്രമേ നടത്തുന്നുള്ളൂ. കാട്ടിൽ വിഹരിക്കുന്ന ദുഷ്ടമൃഗങ്ങളുടെ മുഖാവരണമണിഞ്ഞ നായക്കോലങ്ങളുടെ സഹായത്തോടെ നായാട്ടുനടത്തുന്നതായി അഭിനയിക്കുന്നതാണ് നായാട്ടുവിളി. അടവിക്കുശേഷം പൂപ്പട എന്ന ഒരു ചടങ്ങുകൂടി പടയണിയിലുണ്ട്. പ്രശ്ന പ്രകാരം പൂപ്പട നട ത്തണമെന്നറിയിക്കുന്നതോടെയാണ് പൂപ്പട ആരംഭിക്കുന്നത്. ഒരാളെ നടുക്കിരുത്തി ചുറ്റും നിന്ന് മാരൻപാട്ട് പാടുന്നു. പാട്ടുകഴിയുന്നതോടെ അയാൾ തുള്ളിയൊഴിയുന്നു. ഇതോടെ ബാധയും ഒഴിഞ്ഞുപോകുമെന്നാണ് വിശ്വാസം.

പടയണിയിലെ പ്രധാന ദിവസങ്ങളിലൊന്നിലാണ് അടവി നടത്തുന്നത്. “എഴുതിത്തുളളൽ' തുടങ്ങി മൂന്നാം ദിവസമോ, ആറാം ദിവസമോ ആണ് അടവി തുളുന്നത്. അടവി തുളുന്നതിന് നാൽപ്പത്തിയൊന്ന് ദിവസത്തെ വ്രതാനുഷ്ഠാനങ്ങൾ ആവശ്യമാണ്. ഇതിന്റെ ഭാഗമായ 'പാനയടി' എന്ന ചടങ്ങിനു കവുങ്ങും, മുളയും ഉപയോഗിച്ച് പന്തലുണ്ടാക്കുന്നു. വാദ്യങ്ങൾക്കിടെ പ്രാകൃതമായ ശബ്ദത്തിൽ ദേവതയെ വിളിച്ചുണർത്തുന്നു. ഈ സമയം വ്രതം അനുഷ്ഠിച്ചിരുന്നയാൾ തുള്ളിയുറഞ്ഞ് അടവിക്കളത്തിലെത്തി കരിക്കുകളെല്ലാം ഉടയ്ക്കുന്നു. പിന്നീട് 'കൊട്ടിച്ചാറ്റ്' എന്നറിയ പ്പെടുന്ന ദേവതാ സ്തുതി ഉണ്ടായിരിക്കും. അപ്പോഴേക്കും ദേവതയുടെ ഭസ്മം വാങ്ങി തുള്ളിയുറഞ്ഞ് പോയ തക്കാർ ചൂരലും പിഴുത് അടവിക്കളത്തിലെത്തുന്നു. നീളമുളള ചൂരലിൽ കിടന്ന് തെക്കുനിന്നും വടക്കോട്ട് ഓരോ ആളും ഉരുളുന്നു. ഉരുളിച്ചയിൽ ചൂരൽ മുള്ളറ്റ് ശരീരത്തിൽ നിന്നും പൊടിയുന്ന രക്തം കൊണ്ട് കാളി തൃപ്തിപ്പെടും എന്ന് ഗ്രാമീണർ വിശ്വസിക്കുന്നു. പോരിന് വിമുഖത കാട്ടിയ ദാരികാസുരനെ വൃക്ഷലതാദികൾ പിഴുതെറിഞ്ഞ് ഭദ്രകാളി പ്രകോപിപ്പിച്ച് യുദ്ധ സന്നദ്ധനാക്കിയതിന്റെ സ്മരണയിലാണ് അടവി. വിവിധസ്ഥലങ്ങളിൽനിന്ന്‌ കരക്കാർ കൊണ്ടുവരുന്ന മരങ്ങൾ ക്ഷേത്രമുറ്റത്ത് ഉയർത്തി കൃത്രിമവനം സൃഷിക്കുന്നു. തുടർന്ന് ഗോത്ര സ്മരണകൾ ഉയർത്തി ഉടുമ്പ് തുള്ളൽ നടത്തുന്നു. കരക്കാർ കൈകോർത്തുതുള്ളുന്ന ഉടുമ്പ്നൃത്തം കൂട്ടായ്മയുടെ സന്ദേശം പകർന്നുനൽകുന്നു.

മദ്ധ്യതിരുവിതാംകൂറിലെ പന്തളം, കുടശ്ശനാട്, കുരമ്പാല തുടങ്ങിയ സ്ഥലങ്ങളിലെ ദേവീക്ഷേത്രങ്ങളിൽ എല്ലാ വർഷവും ഈ അനുഷ്ഠാനം നടത്താറുണ്ട്. ചൂരൽ ഉരുളിച്ച ശേഷം നാട്ടുകാർ കരിമ്പന, കവുങ്ങ്, മാവ്, മുള, വാഴ തുടങ്ങിയ വൃക്ഷങ്ങളുമായി അടവിക്കളത്തിലെത്തി, വനത്തിന്റെ പ്രതീതിയുണ്ടാക്കു മാറ് ഉയർത്തി നിറുത്തുന്നു. ശേഷം വൃക്ഷത്തിന്റെ ശിഖരങ്ങൾ ഒന്നൊന്നായി ചവിട്ടി ഒടിക്കുന്നു. ചുറ്റിലും ഓലക്കെട്ടുകൾ കൊണ്ട് തയ്യാറാക്കിയ അഗ്നിജ്വാലയുണ്ടായിരിക്കും. ഈ ചടങ്ങുകൾ അർദ്ധരാത്രിക്കുശേഷം തുടങ്ങി നേരം വെളുക്കുന്നതോടെ അവസാനിപ്പിക്കുന്നു.

## അവലംബം


വർഗ്ഗം:പടയണി
പരദേശിക്കോലം (പടയണി)

പടയണിയിലെ ഒരു വിനോദക്കോലമാണ് പരദേശി.

വെളളപ്പരദേശി, ചുവന്ന പരദേശി എന്നിങ്ങനെ രണ്ടുതരം പരദേശി വേഷങ്ങളുണ്ട്. വെളളമുണ്ടുടുത്ത് അരയിൽ വെളളത്തോർത്തുകെട്ടി തലയിൽ വെളള ത്തുണികൊണ്ട് സ്തൂപിക പോലെ കൊണ്ട് കെട്ടിയിറങ്ങുന്ന വേഷമാണ് വെളള പരദേശിയുടേത്. ചുവന്ന പരദേശിക്ക് ചുവപ്പുനിറത്തിലുള്ള വേഷമാണ് ഉളളത്. പതിനാറടിയന്തിരം നടക്കുന്ന വീടുതേടി ഓച്ചിറ ക്ഷേത്രത്തിൽനിന്നും എത്തുന്ന തമിഴ് ബ്രാഹ്മണന്റെ പ്രതിനിധിയാണ് പരദേശി. ഇടത്തെത്തോളിലും വലത്തേ തോളിലുമായിട്ടാണിവർ പൂണൂൽ ധരിച്ചിരിക്കുന്നത്. 

ഭാഷയുടേയും ഭാവത്തിന്റേയും കാര്യത്തിൽ മുൻപന്തിയിൽ നില്ക്കുന്ന കഥാപാത്രമാണ് പരദേശി

എച്ചിലെച്ചിലെച്ചില്ലെങ്കിൽ
പിറന്ന പൂമിയുമെച്ചില് !
പിറന്ന പൂമിയിമെച്ചില്ലെങ്കിൽ
നടന്ന പൂമിയുമെച്ചില്
നടന്ത ഭൂമിയുമെച്ചില്ലെങ്കിൽ
കറന്തപാലുമെച്ചില്
കറന്തപാലുമെച്ചില്ലെങ്കിൽ
പിറന്തപിളളയുമെച്ചില്
പിറന്തപിളളയുമെച്ചിലെങ്കിൽ
വായിലെ എച്ചിലു പോകുമോ?

പരമശിവ ! പരമശിവ ! പരമശിവ ! ശംഭോ ! 
പരമശിവ ! ദുരിതഹര! ഗിരിജവരാ ! ശംഭോ !
കരകലിത : പരശുമ ! പുരമദന ! ശംഭോ ! 
ഡംഭരിപു ! കുംഭീര ! കുടിവര ! ശംഭോ ! 
അംഭോജബാണനെ ! അനന്തവരി ശംഭോ...
അനർഥങ്ങളൊഴിച്ചരുളഖിലവിളോ...യെന്റെ
സുമർഥങ്ങൾ ... ഭവിക്കണേ... പരമപാ... ലയ - എന്നിങ്ങനെയാണ് പരദേശിയുടെ പാട്ടുകൾ. 



## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 

വർഗ്ഗം:പടയണി
അന്തോനിക്കോലം (പടയണി)

പടയണിയിലെ ഒരു വിനോദക്കോലമാണ് **അന്തോനി.** ഒരു മരയ്ക്കാനും ക്രിസ്ത്യാനിയുമായ അന്തോനിയുടെ വേഷം മുഷിഞ്ഞ തോർത്ത്, വെന്തിങ്ങാ, ചകിരി, മീശ, കുറുവടി എന്നിവയാണ്. ആറ്റിനക്കരയിക്കരെ വളളത്തിൽ ആളുകളെ കയറ്റിയിറക്കുകയാണ് അന്തോനിയുടെ തൊഴിൽ. വള്ളം തുഴയുന്ന ജോലിയായതിനാൽ ആ താളത്തിനാണ് അന്തോനിയുടെ പാട്ടുകൾ


ഏലേല ഏലേല ഏലേല ഏലയ്യാ
കാറും... കറുപ്പു.... മിരുളാൽ.... മഴ ചൂടി (ഏലേ.... 
ചേറും ... ചെളി കലങ്ങി മഴപെയ്തു (ഏലേ.... 
അമ്മാ...എന്നീറ്റി....ലുണ്ടായൊരു പൂമരം
പൂമരം കാ... ഞാനിന്നാരെല്ലാം പോകുന്നു 
ഞാനുമെന്റുമ്മയുമയൽപക്കത്തൊരു ചെങ്ങാതി 
പോകുന്നു പോകുന്നു പൂമരം കാണാന് 
കൊച്ചിയിൽ കൊങ്ങിണി മുട്ടയിട്ടേ - തതികതെയ് 
കോഴിക്കോട്ടങ്ങാടി പെറ്റെണീ തതികിന് 
കൊല്ലത്തൊരച്ചിക്കുമീശവ തതികിത്
തെക്കുന്നു വടക്കോട്ടേക്കൊരു മത്തിക്കപ്പലോടുന്നു. 
കപ്പലിലെന്തെല്ലാം സാമാനമുണ്ട് ഹളേളാ
കുട്ടനുണ്ടു കുറിച്ചിയുണ്ടാകൂടേലിലാച്ചെമ്മീനൊണ്ട് 
ആക്കമുണ്ടാക്കമുണ്ടര നിറയെ കിങ്ങിണികൊണ്ട് 
ആമ്പല്ക്കാച്ചാലേ പടിഞ്ഞാട്ടേ തികിതെയ് -  തനിനാടൻ ഗ്രാമ്യഭാഷയാണ് പാട്ടിലുളളത്. ഭാഷാപ്രയോഗത്തിലൂടെ അന്തോനി എന്ന കഥാപാത്രത്തിന്റെ മികവ് മനസ്സിലാക്കാൻ സാധിക്കും.

## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 

വർഗ്ഗം:പടയണി
അമ്മൂമ്മേം അപ്പൂപ്പനും (പടയണി)

കേരളത്തിലെ മധ്യതിരുവിതാംകൂറിൽ നടത്തപ്പെടുന്ന പടയണിയിലെ ഒരു വിനോദക്കോലമാണ് **അമ്മൂമ്മേം അപ്പൂപ്പനും**. പടുവൃദ്ധരുടെ വേഷത്തിൽ സദസ്സിൽ എത്തുന്ന ഈ കഥാപാത്രങ്ങൾ കരവാസികൾക്ക് ഹരമാണ്. പശയുടെ സഹായത്താൽ തല മുഴുവൻ പഞ്ഞികൊണ്ട് മൂടി രണ്ടുതുണിസഞ്ചി മാറിൽ തൂക്കി അമ്മൂമ്മ കളത്തിലെത്തുന്നു. തലയും താടിയും എല്ലാം പഞ്ഞികൊണ്ട് നരപ്പിച്ചിരിക്കുകയാണ്. അപ്പൂപ്പന്റെ നേര്യത് തോളിൽ ചുറ്റിയിട്ടുണ്ട്. പ്രസ്തുത കഥാപാത്രങ്ങളെ സദസ്സിന്റെ പ്രോത്സാഹനത്തോടുകൂടി വളരെ ഹാസ്യാത്മകമായി അവതരിപ്പിക്കുന്നു. 

സാധാരണ മലയാളഭാഷയാണ് പ്രസ്തുത കഥാപാത്രങ്ങൾ പ്രയോഗിക്കുന്നത്.


അങ്ങനമാരേ നമുക്കോണമിങ്ങടുത്തല്ലോ
ഭങ്ങിയോടൊരുങ്ങുവിൻ - നിങ്ങളെല്ലാം
കൊണ്ടയും കോതിക്കെട്ടി മുണ്ടും നൊറിഞ്ഞുടുത്ത് കണ്ഠത്തിൽ താലികെട്ടി - കണ്ണെഴുതി
ഭങ്ങിയോടൊരുങ്ങിക്കൊണ്ടങ്ങനമാരെല്ലാരും
ഇങ്ങിതമോടു പാടി - കളിതുടങ്ങി.



## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 

വർഗ്ഗം:പടയണി
ആശാനും ശിഷ്യനും (പടയണി)

പടയണിയിലെ ഒരു ഹാസ്യക്കോലമാണ് **ആശാനും ശിഷ്യനും**. പഠിക്കാൻ എഴുത്തോലയുമായി വീട്ടിൽ നിന്നിറങ്ങിയ കുട്ടി കൂട്ടുകാരു മൊത്ത് കളിക്കുകയും പിന്നീട് എഴുത്താശാന്റെ അടുക്കലേക്ക് തിരിക്കുകയും ചെയ്യുന്നു. വട്ടമിട്ടിരുന്നു കളിക്കുന്ന കുട്ടികളുടെ ഇണക്കങ്ങളും പിണക്കങ്ങളും അവതരിപ്പിക്കുന്നുണ്ട്. 
ഗുരുശിഷ്യബന്ധത്തെ ഹാസ്യാത്മകമായി ഈ കോലങ്ങൾ അവതരിപ്പിക്കുന്നു. ഇതിലെ പാട്ടുകളും വ്യത്യസ്തമാണ്.

വെണ്മതികലാഭരണനംബികഗണേശൻ
നിർമലഗുണ കമലവിഷ്ണുഭഗവാനും
നാന്മുഖനുമാദികവിമാതുഗുരുഭൂതര
നന്മകൾ വരുത്തുക നമുക്കു ഹരിരാമാ...

എന്ന് ആശാൻ ചൊല്ലുന്നു. ശിഷ്യൻ പറയുന്നത് ഇങ്ങനെയാണ്.

വെമ്മതികലപരണനമ്മക്കെട്ടിത്തൂക്കി
നിമ്മലഗുണാകമലനേണികൊണ്ടച്ചാരി
നാരായണനാമ്പിന്ന് ക്ലാങ്കാലെറിഞ്ഞു...


## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 

വർഗ്ഗം:പടയണി
പട്ടരും പെണ്ണും (പടയണി)

പടയണിയിലെ ഒരു ഹാസ്യക്കോലമാണ് **പട്ടരും പെണ്ണും.** 

## വേഷം
തലയിൽ ഉറുമാൽ, നെറ്റിയിൽ മുഗോപി, പൂണൂൽ, പുറകോട്ട് ഇട്ടിരിക്കുന്ന ഭാണ്ഡക്കെട്ട്, കയ്യിൽ വീശുപാള എന്നിവയാണ് വേഷം. വിഡ്ഢിഭാവം നിറഞ്ഞുനില്ക്കുന്ന മുഖത്തിനുടമയാണദ്ദേഹം. പെണ്ണുകിട്ടാഞ്ഞ് പാണ്ടിയിൽ ചെന്ന് പണം കൊടുത്തു കല്യാണി എന്ന പെണ്ണിനെ വാങ്ങിച്ചു. പാണ്ടിച്ചേലയും മൂക്കുത്തിയും കുങ്കുമപ്പൊട്ടും ധരിച്ചിരിക്കുന്നു. 
## പാട്ട്
കരവാസികളെ കുടുകുടാചിരിപ്പിക്കുന്ന ഈ കഥാപാത്രത്തിന് പൊതുവേ പാട്ടുകൾ കുറവാണ്. അക്ഷരമാലാക്രമത്തിൽ ആരംഭിക്കുന്ന ഒരു പാട്ടുണ്ട്.

അംബുജാദളനയനാ ! വാസുദേവ കൃഷ്ണ ! കർമബന്ധമോചന : ശ്രീ വാസുദേവാ.... താ.. തെയ് 
ആദിമധ്യാന്തവിഹീനാ ! വാസുദേവാകൃഷ്ണ ! അദിത്യചന്ദ്രലോചനാ വാസുദേവാ.... താ...തെയ് 
ഇഷ്ടിസർവ്വനാദികൾ കൊണ്ടൊരുനാളുമാർക്കും കിട്ടാതൊരു ദൈവമേ വാസുദേവാ... താ...തെയ് 
ഈടുകളിയരുതായോഗികൾക്കും നാഥാ ചാടിനേതകർത്തപാദം വാസുദേവാ... താ... തെയ് 
ഉളളിലും പുറത്തുമെങ്ങും പൂർണമാകും നിന്നെ ഉളളവണ്ണം കാണ്മാൻ മേലാവാ.. താ...തെയ് 
ഊർണനാഭിയാകും ജന്തുതന്നെപ്പോലെ വിശ്വം പൂർണമായ ചമച്ചഴിച്ച് വാസുദേവാ താ... തെയ്


## അവലംബം
പടയണിപ്പാട്ടുകൾ ഭാഷ, ആഖ്യാനം സമൂഹം- പൂർണ്ണിമ അരവിന്ദ് 

വർഗ്ഗം:പടയണി
സിപ്പിൾ ദ്വീപ്

റിഗ്ലി ഗൾഫിന് കിഴക്ക് ഭാഗത്ത്, അന്റാർട്ടിക്കയിലെ മേരി ബൈർഡ് ലാൻഡിന്റെ ബകുറ്റിസ് തീരത്തായി, ഗെറ്റ്സ് ഐസ് ഷെൽഫിനോട് ചേർന്ന് കിടക്കുന്ന ഏകദേശം  നീളമുള്ള മഞ്ഞുമൂടിയ ഒരു ദ്വീപ് ആണ് **സിപ്പിൾ ഐലൻഡ്.**

ഇതിന്റെ വിസ്തീർണ്ണം  ആണ്.   കൂടാതെ ഇതിൽ  ഉയരമുള്ള, പ്രവർത്തനരഹിതമായ ഷീൽഡ് അഗ്നിപർവ്വതമായ മൗണ്ട് സിപ്പിളിന്റെ ഏറിയ ഭാഗവും ഉൾപ്പെടുന്നു. പരമാവധി ഉയരത്തിൽ ലോകത്തിലെ 15-ാം സ്ഥാനമുള്ള ദ്വീപാണ് ഇത്. 

1959-65 കാലഘട്ടത്തിലെ ഗ്രൗണ്ട് സർവേകളിൽ നിന്നും യുഎസ് നേവി എയർ ഫോട്ടോകളിൽ നിന്നും സമാഹരിച്ച യുഎസ് ജിയോളജിക്കൽ സർവേ (യുഎസ്ജിഎസ്) ഭൂപടങ്ങളിൽ ഈ സവിശേഷത ആദ്യമായി ഒരു ദ്വീപായി സൂചിപ്പിച്ചു.

അഡ്മിറൽ ബൈർഡിന്റെ പര്യവേഷണസംഘത്തിലെ അംഗമായ അമേരിക്കൻ അന്റാർട്ടിക് പര്യവേക്ഷകനായ പോൾ എ. സിപ്പിളിന്റെ (1909-1968) ബഹുമാനാർത്ഥം 1967-ൽ യുണൈറ്റഡ് സ്റ്റേറ്റ്സ് അഡ്വൈസറി കമ്മിറ്റി ഓൺ അന്റാർട്ടിക് നെയിംസ് (US-ACAN) ദ്വീപിനും പർവതത്തിനും പേരിട്ടു.

## ഭൂമിശാസ്ത്രപരമായ സവിശേഷതകൾ

* ബ്ലോബ് - കുന്നിന്റെ ആകൃതിയിലുള്ള മുട്ട്
* റിസെലി ബ്ലഫ് - സിപ്പിൾ പർവതത്തിന്റെ വടക്കുകിഴക്കൻ ചരിവിലുള്ള ബ്ലഫ്.

## ഇതും കാണുക

* സംയുക്ത അന്റാർട്ടിക് ഗസറ്റിയർ
* അന്റാർട്ടിക്, ഉപ-അന്റാർട്ടിക്ക് ദ്വീപുകളുടെ പട്ടിക
* 60 ഡിഗ്രി സെൽഷ്യസിന് തെക്ക് അന്റാർട്ടിക്ക് ദ്വീപുകളുടെ പട്ടിക
* അന്റാർട്ടിക്കയിലെ അഗ്നിപർവ്വതങ്ങളുടെ പട്ടിക
* അന്റാർട്ടിക് ഗവേഷണത്തിനായുള്ള സയന്റിഫിക് കമ്മിറ്റി
* അന്റാർട്ടിക്കയിലെ പ്രദേശിക അവകാശവാദങ്ങൾ

## റഫറൻസുകൾ

*  This article incorporates public domain material from .mw-parser-output cite.citation{font-style:inherit;word-wrap:break-word}.mw-parser-output .citation q{quotes:"\"""\"""'""'"}.mw-parser-output .citation:target{background-color:rgba(0,127,255,0.133)}.mw-parser-output .id-lock-free a,.mw-parser-output .citation .cs1-lock-free a{background:url("//upload.wikimedia.org/wikipedia/commons/6/65/Lock-green.svg")right 0.1em center/9px no-repeat}.mw-parser-output .id-lock-limited a,.mw-parser-output .id-lock-registration a,.mw-parser-output .citation .cs1-lock-limited a,.mw-parser-output .citation .cs1-lock-registration a{background:url("//upload.wikimedia.org/wikipedia/commons/d/d6/Lock-gray-alt-2.svg")right 0.1em center/9px no-repeat}.mw-parser-output .id-lock-subscription a,.mw-parser-output .citation .cs1-lock-subscription a{background:url("//upload.wikimedia.org/wikipedia/commons/a/aa/Lock-red-alt-2.svg")right 0.1em center/9px no-repeat}.mw-parser-output .cs1-ws-icon a{background:url("//upload.wikimedia.org/wikipedia/commons/4/4c/Wikisource-logo.svg")right 0.1em center/12px no-repeat}.mw-parser-output .cs1-code{color:inherit;background:inherit;border:none;padding:inherit}.mw-parser-output .cs1-hidden-error{display:none;color:#d33}.mw-parser-output .cs1-visible-error{color:#d33}.mw-parser-output .cs1-maint{display:none;color:#3a3;margin-left:0.3em}.mw-parser-output .cs1-format{font-size:95%}.mw-parser-output .cs1-kern-left{padding-left:0.2em}.mw-parser-output .cs1-kern-right{padding-right:0.2em}.mw-parser-output .citation .mw-selflink{font-weight:inherit}"Siple Island". Geographic Names Information System. United States Geological Survey. 
വർഗ്ഗം:Coordinates on Wikidata
വർഗ്ഗം:ദ്വീപുകൾ
പേട്ട ശ്രീ പഞ്ചമി ദേവിക്ഷേത്രം

കേരളത്തിന്റെ തലസ്ഥാനമായ തിരുവനന്തപുരം നഗരത്തിൽ പേട്ട എന്ന സ്ഥലത്ത് സ്ഥിതി ചെയ്യുന്ന ഒരു ഭഗവതി ക്ഷേത്രമാണ് **ശ്രീ പഞ്ചമി ദേവി ക്ഷേത്രം**.  ആദിപരാശക്തിയുടെ സേനാനായികയും, സപ്തമാതാക്കളിൽ ഉൾപ്പെടുന്ന ശ്രീ വാരാഹിയാണ് ഇവിടത്തെ പ്രധാന പ്രതിഷ്ഠ. സപ്തമാതാക്കളിൽ ഉൾപ്പെടുന്ന അഞ്ചാമത്തെ ഭഗവതിയാണ് വാരാഹി. തുല്യ പ്രാധാന്യത്തോടെ പരാശക്തിയായ ദുർഗ്ഗാ ഭഗവതിയും ഇവിടെ മറ്റൊരു മുഖ്യ പ്രതിഷ്ഠയാണ്. പേട്ട ടൗണിൽ നിന്ന്‌ അല്പം മാറി കല്ലുമ്മൂട് പാലത്തിന് സമീപമാണ് ക്ഷേത്രം. 

ഭഗവതിയെ അഞ്ച് ഭാവങ്ങളിൽ ആരാധിക്കുന്നു എന്ന പ്രത്യേകതയും ഇവിടെയുണ്ട്. ശ്രീ വനദുർഗ്ഗ, ശ്രീ ഭദ്രകാളി, ശ്രീ ചാമുണ്ഡി, ശ്രീ അയ്യപ്പൻ തുടങ്ങിയവരാണ് ഉപദേവതകൾ. 

പൗർണമി, അമാവാസി ദിവസങ്ങൾ കഴിഞ്ഞു വരുന്ന അഞ്ചാമത്തെ ദിവസമായ പഞ്ചമി തിഥിയാണ് പ്രധാന ദിവസം. ആഴ്ചയിലെ ചൊവ്വ, വെള്ളി, ശനി ദിവസങ്ങളും പൗർണമി, അമാവാസി ദിവസങ്ങളും പ്രധാനം. നവരാത്രി, ആഷാഡ നവരാത്രി തുടങ്ങിയവ ദിവങ്ങളിൽ പ്രത്യേക ചടങ്ങുകളുണ്ട്. 

## അവലംബങ്ങൾ

വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
പത്തനംതിട്ട ജില്ലയിൽനിന്നുള്ള വ്യക്തികളുടെ പട്ടിക

ചുവടെ കൊടുത്തിരിക്കുന്നത് പത്തനംതിട്ട ജില്ലയിൽനിന്നുള്ള പ്രശസ്തരായ വ്യക്തികളുടെ പട്ടികയാണ്.

## സാഹിത്യം

## ചലച്ചിത്രം
#### നടന്മാർ

#### നടികൾ

#### സംവിധായകർ

#### മറ്റ് ചലച്ചിത്രപ്രവർത്തകർ

## കല

## സാമൂഹ്യപരിഷ്ക്കരണം
*പൊയ്‌കയിൽ യോഹന്നാൻ
*എം. ഹലീമാബീവി

## ശാസ്ത്രം
*എ.എൻ. നമ്പൂതിരി
*അബ്രഹാം കുഴിക്കാലായിൽ
*ടി.കെ. അലക്സ് - ബഹിരാകാശ ശാസ്ത്രജ്ഞൻ
*ശോശാമ്മ ഐപ്പ്

## അധ്യാപനം
*കെ.ഇ. ഈപ്പൻ - ജേർണലിസത്തിൽ ഡോക്ടറേറ്റ് നേടിയ ആദ്യത്തെ ഇന്ത്യക്കാരൻ 

## കായികം
*കെ.ടി. ചാക്കോ - മുൻ ഇന്ത്യൻ ഫുട്ബോൾ കീപ്പർ
*തെൻമാടം മാത്യു വർഗീസ് - ഒളിമ്പിക്സിൽ ടീമിനത്തിൽ പങ്കെടുക്കുന്ന ആദ്യ മലയാളി ഫുട്ബോൾതാരം 
*വിഷ്ണു വിനോദ് - ക്രിക്കറ്റർ
*ഷിജു സാം - അന്താരാഷ്ട്ര ക്രിക്കറ്റ് അമ്പയർ

## നീതിന്യായ വ്യവസ്ഥ
*ജസ്റ്റിസ് ഫാത്തിമ ബീവി - സുപ്രീം കോടതിയിലെ ആദ്യത്തെ വനിത ജഡ്ജി 

## ഭരണനിർവ്വഹണം
*അലക്സാണ്ടർ ജേക്കബ് ഐ പി എസ്
*ജേക്കബ് പുന്നൂസ് - മുൻ ഡി.ജി.പി
* വി.കെ. ബാലൻ നായർ - മുൻ ഉത്തർപ്രദേശ് ഡിജിപി
*പി.ഡി.റ്റി. ആചാരി - ലോക് സഭ മുൻ സെക്രട്ടറി ജനറൽ
*അന്ന മൽഹോത്ര - ഇന്ത്യയിലെ ആദ്യത്തെ വനിതാ ഐ.എ.എസ് ഓഫീസർ 

## ജീവകാരുണ്യം
*എം.എസ്. സുനിൽ - നാരി ശക്തി പുരസ്കാരജേത്രി
*സണ്ണി വർക്കി - യുനെസ്കോ ഗുഡ് വിൽ അംബാസഡർ

## പുരസ്ക്കാരജേതാക്കൾ
*കുര്യൻ ജോൺ മേളാംപറമ്പിൽ - പത്മശ്രീ ജേതാവ് 

## നയതന്ത്രജ്ഞം
*രഞ്ജൻ മത്തായി - ഇന്ത്യയുടെ മുൻവിദേശകാര്യ സെക്രട്ടറി 

## മാധ്യമപ്രവർത്തനം
*തോമസ്‌ ജേക്കബ്‌
*സണ്ണിക്കുട്ടി എബ്രഹാം
*ധന്യ വർമ്മ - മാധ്യമപ്രവർത്തക, ടെലിവിഷൻ അവതാരക

## പരിസ്ഥിതിപ്രവർത്തനം
*എൻ കെ സുകുമാരൻ നായർ

## ആരോഗ്യപ്രവർത്തനം
*കെ.എ. എബ്രഹാം - ഹൃദ്രോഗവിദഗ്ദ്ധൻ

## സ്വാതന്ത്ര്യസമരം
*കുമാർജി - സ്വാതന്ത്ര്യസമരസേനാനി
*ടൈറ്റസ്ജി - സ്വാതന്ത്ര്യസമരസേനാനി

## രാഷ്ട്രീയം

## മത-സാമുദായികം

## അവലംബം

വർഗ്ഗം:പത്തനംതിട്ട ജില്ലയിൽ ജനിച്ചവർ
വർഗ്ഗം:പട്ടികകൾ
മാടൻമോക്ഷം (നാടകം)

[ലഘുചിത്രം|മാടൻമോക്ഷം നാടകത്തിൽ പ്രമോദ് വെളിയനാടും [ജയചന്ദ്രൻ തകഴിക്കാരൻ|ജയചന്ദ്രൻ തകഴിക്കാരനും - കൊല്ലം പ്രകാശ് കലാ കേന്ദ്രത്തിൽ നടന്ന അവതരണത്തിൽ നിന്ന്]]
ആലപ്പുഴ മരുതം തിയേറ്റേഴ്‌സ് അവതരിപ്പിച്ച നാടകമാണ് **മാടൻമോക്ഷം**. ബി. ജയമോഹൻ രചിച്ച മാടൻമോക്ഷം എന്ന നോവലിന്റെ ദൃശ്യാവതരണമായിരുന്നു ഈ നാടകം. ജോബ് മഠത്തിൽ സംവിധാനം ചെയ്ത ഈ നാടകം സംഗീത നാടക അക്കാഡമി സംസ്ഥാന അമേച്വർ നാടക മത്സരത്തിൽ മികച്ച നാടകമായി തിരഞ്ഞെടുക്കപ്പെട്ടു. ഈ നാടകത്തിലെ അഭിനയത്തിന് പ്രമോദ് വെളിയനാട് മികച്ച നടനായും തിരഞ്ഞെടുക്കപ്പെട്ടു. 

## ഇതിവൃത്തം
വളരെ അടിത്തട്ടിലുള്ള ഒരു ദൈവമാണ് 'മാടൻ'. ദൈവങ്ങളിലെ ഒരു ദലിതൻ. അധഃകൃതജാതിയിൽപ്പെട്ടൊരാൾ കൊണ്ടുചെന്നു കൊടുക്കുന്ന കള്ളും ചുരുട്ടും മാംസവും ചോരയുമാണ് വഴിപാട്. അവർക്ക് മാടൻ ആകാശത്തുനിന്നുള്ള ദൈവമല്ല. ഒപ്പമുള്ള ദൈവമാണ്. അവരുടെ ഒപ്പമുണ്ടായിരുന്ന ആ ദൈവം മറ്റൊന്നായി മാറുന്നതിന്റെ തീക്ഷ്ണാനുഭവമാണ് ഈ നാടകം.
ലഘുചിത്രം|മാടൻമോക്ഷം നാടകത്തിൽ നിന്ന്
## നാടകത്തിനു പിന്നിലെ കലാകാരന്മാർ
മൂല കഥ - ബി. ജയമോഹൻ
നാടകാവിഷ്കാരം - രാജ്‍മോഹൻ നീലേശ്വരം
സംവിധാനം - ജോബ് മഠത്തിൽ
ലഘുചിത്രം|പ്രമോദ് വെളിയനാട്
സനേഷ് - ലൈറ്റ് ഡിസൈൻ & എക്സിക്യൂഷൻ, നിതീഷ് പൂക്കാട് - സെറ്റ് ഡിസൈൻ, എം.ആർ. രാജഗോപാൽ, അരുൺ വിശ്വനാഥൻ, നന്ദു ടി.എൻ

അഭിനേതാക്കൾ - ജയചന്ദ്രൻ തകഴിക്കാരൻ (മാടൻ), പ്രമോദ് വെളിയനാട് (കുഞ്ഞൻ), കെ.ബി. അജയകുമാർ, സന്തോഷ്, സുനിത ജോയ്,  ശിവൻ അയോധ്യ, ഋതു ദേവ് അയ്യപ്പൻ, വിമൽകുമാർ, അകഷയ്, ദിവ്യ തമ്പുരു, സുനിൽ സുരേന്ദ്രൻ 

## പുരസ്കാരങ്ങൾ
* കേരള സംഗീത നാടക അക്കാദമി സംസ്ഥാന അമേച്വർ നാടക മത്സരത്തിൽ മികച്ച നാടകം.
* പ്രമോദ് വെളിയനാടിന്  മികച്ച നടനുള്ള പുരസ്കാരം

## അവലംബം


വർഗ്ഗം:മലയാളനാടകങ്ങൾ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ച നാടകങ്ങൾ
എൻ.എൻ. മോഹൻദാസ്

കേരളീയനായ ചിത്രകാരനാണ് എൻ.എൻ. മോഹൻദാസ് (മരണം : 21 ജനുവരി 2026). ചിത്ര-ശില്പകലാരംഗത്ത് മികച്ച സംഭാവനകൾക്കുള്ള കേരള ലളിതകലാ അക്കാദമിയുടെ വിശിഷ്ടാംഗത്വം (ഫെല്ലോഷിപ്പ്) 2025 ൽ ലഭിച്ചു.

## ജീവിതരേഖ
എറണാകുളം ജില്ലയിലെ കാക്കൂർ എന്ന പ്രദേശത്താണ് എൻ.എൻ. മോഹൻദാസ് ജനിച്ചത്. തിരുവനന്തപുരം കോളേജ് ഓഫ് ഫൈൻ ആർട്‌സിൽ നിന്ന് പെയിന്റിംഗിൽ കലാപഠനം പൂർത്തിയാക്കി.  1985 ൽ  ബറോഡ എം.എസ്.യൂണിവേഴ്‌സിറ്റിയിൽ  ഉപരിപഠനം  പൂർത്തീകരിച്ചു.

## ചിത്രകലാശൈലി
അദ്ദേഹത്തിന്റെ ആദ്യകാല ചിത്രങ്ങളിൽ സാധാരണഗതിയിൽ മനുഷ്യരൂപങ്ങൾ കാണാറില്ല. ഒരു തരം സെമി അബ്‌സ്ട്രാക്ഷൻ ചിത്രങ്ങൾ എന്നു പറയാം. ഒരു പ്രത്യേക ഘട്ടത്തിൽ മോഹൻദാസ് പക്ഷികൾക്കാണ് പ്രതിനിധാനം/പ്രതിബിംബം എന്ന രീതിയിൽ പ്രാധാന്യം നൽകിയിരുന്നത്. മനുഷ്യപ്രയത്‌നത്തിലൂടെയാണ് ആധുനികമായ ഇടങ്ങളും അവയെ ചലിപ്പിക്കുന്ന ബലങ്ങളും ഉണ്ടാകുന്നത് എങ്കിലും ആധുനികതയുടെ മുഖമുദ്രയായ ഏകാന്തതയും അനന്യത്വവും മോഹൻദാസിന്റെ ചിത്രങ്ങളുടെ പ്രത്യേകതയാണ്. വർഷങ്ങളായി മട്ടാഞ്ചേരിയിൽ വസിക്കുന്ന മോഹൻദാസിന്റെ ചിത്രങ്ങളിൽ അവിടുത്തെ തെരുവുകളും വഴിയോര കഫേകളും പല രീതിയിൽ നിലകൊള്ളുന്ന മനുഷ്യരും അബ്‌സ്ട്രാക്ട് ഇമേജുകളും കടന്നു വരുന്നു.
## പുരസ്കാരങ്ങൾ
* കേരള ലളിതകലാ അക്കാദമിയുടെ വിശിഷ്ടാംഗത്വം (ഫെല്ലോഷിപ്പ്) 
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമിയുടെ ഫെലോഷിപ്പ് ലഭിച്ചവർ
വർഗ്ഗം:ജനുവരി 21-ന് മരിച്ചവർ
വർഗ്ഗം:2026-ൽ മരിച്ചവർ
പൊന്ന്യത്തങ്കം

കേരളത്തിൽ വർഷാവർഷം നടന്നുവരുന്ന കളരിപയറ്റ് അങ്കം ആണ് **പൊന്ന്യത്തങ്കം**. തലശ്ശേരിയ്ക്ക് അടുത്ത് പൊന്ന്യത്ത് ഏഴരക്കണ്ടത് ആണ് ഈ അങ്കം നടക്കുന്നത്. തച്ചോളി ഒതേനനും തന്റെ ഗുരുവായ കതിരൂർ ഗുരുക്കളും അങ്കം വെട്ടിയത് ഇവിടെ വെച്ചായിരുന്നു.ഇന്ന് കേരളത്തിൽ ഉള്ള എല്ലാ കളരികകളിൽ നിന്നും കളരിക്കാർ ഈ അങ്കത്തട്ടിൽ പയറ്റാൻ വരുന്നു. കേരളാ സർക്കാർ സാംസ്‌കാരിക വകുപ്പ് ആണ് പൊന്ന്യത്തങ്കം നടത്തിവരുന്നത്.

ഏഴരക്കണ്ടം എന്നത് കേരളത്തിലെ കണ്ണൂർ ജില്ലയിലെ ഒരു പ്രദേശമാണ്, ചരിത്രപരമായി പ്രസിദ്ധമായ അങ്കത്തട്ടുകളുമായി ബന്ധപ്പെട്ടിരിക്കുന്നു. മൂന്നര നൂറ്റാണ്ട് മുമ്പ്, കതിരൂർ ഗുരുക്കളും ഒതേനനും തമ്മിലുള്ള പ്രശസ്തമായ അങ്കം ഇവിടെ നടന്നു. ഈ അങ്കം കുഭം 10, 11 തീയതികളിൽ (മലയാള കലണ്ടർ പ്രകാരം) നടന്നതായി അറിയപ്പെടുന്നു.

അങ്കത്തിനിടെ, ഒതേനൻ കതിരൂർ ഗുരുക്കളെ പരാജയപ്പെടുത്തി. എന്നിരുന്നാലും, തന്റെ ആയുധം അങ്കത്തട്ടിൽ മറന്നുവച്ച ഒതേനൻ അത് തിരികെ എടുക്കാൻ ഏഴരക്കണ്ടത്തിലേക്ക് മടങ്ങി. അവിടെ, കതിരൂർ ഗുരുക്കളുടെ ശിഷ്യനായ ചുണ്ടങ്ങാപൊയിൽ മായൻ നാടൻ തോക്ക് ഉപയോഗിച്ച് ഒതേനനെ വെടിവെച്ചു, ഫലമായി ഒതേനൻ അങ്കത്തട്ടിൽ വീരമൃത്യു വരിച്ചു.

ഈ സംഭവങ്ങൾ വടക്കൻ പാട്ടുകളിലും പ്രാദേശിക കഥകളിലും പരാമർശിക്കപ്പെടുന്നു, ഏഴരക്കണ്ടത്തെ ചരിത്രപരമായ പ്രാധാന്യത്തെ ഉന്നതിപ്പിക്കുന്നു.
## അവലംബങ്ങൾ
ചിറവംമുട്ടം മഹാദേവക്ഷേത്രം

കേരളത്തിലെ കോട്ടയം ജില്ലയിലെ ചങ്ങനാശ്ശേരിക്കടുത്ത് ഇത്തിത്താനം എന്ന പ്രദേശത്തെ ഒരു പ്രധാന ക്ഷേത്രമാണ് **ചിറവംമുട്ടം ശ്രീ മഹാദേവ ക്ഷേത്രം**. തിരുവിതാംകൂർ ദേവസ്വം ബോർഡിന് കീഴിലുള്ള ഈ ക്ഷേത്രത്തിലെ താന്ത്രികവകാശം സൂര്യകാലടിമനയ്ക്കാണ്. ശിവൻ പ്രധാന പ്രതിഷ്ഠയായുള്ള ഈ ക്ഷേത്രത്തിലെ ഉത്സവം പത്തുനാൾ നീണ്ടുനിന്നു ഇത്തിത്താനം ഇളംകാവ് ദേവീക്ഷേത്ര കുളത്തിലെ ആറാട്ടോടുകൂടിയാണ് സമാപിക്കുന്നത്.

## '''ചരിത്രം'''
ഈ ക്ഷേത്രം 13ാം നൂറ്റാണ്ടിൽ നിർമിക്കപ്പെട്ടതും ശിൽപവേലകൾ 18ാം നൂറ്റാണ്ടിൽ നടന്ന ഒരു പുതുക്കിപണിയലിൻ്റെ ഭാഗവുമാണ്.  

## '''ശിൽപ്പവേല'''
ശിൽപവേലകളിൽ ശ്രീകോവിലിൻ്റെ വടക്കുഭാഗം ശൈവവും, പടിഞ്ഞാറ് ഭാഗം വൈഷ്ണവവും , തെക്ക് ഭാഗം ശക്തേയവുമാണ്.അവയിൽ ശ്രീരാമൻ്റെ ശില്പങ്ങൾക്കുള്ള പ്രാധാന്യം ശ്രദ്ധേയമാണ്.
വളവന്നൂരപ്പൻ മഹാദേവ ക്ഷേത്രം

മലപ്പുറം ജില്ലയിലെ വളവന്നൂർ പഞ്ചായത്തിൽ വളവന്നൂരിന്റെ ഹൃദയഭാഗത്തായി   സ്ഥിതിചെയ്യുന്ന ഒരു മഹാ ശിവക്ഷേത്രമാണ് വളവന്നൂരപ്പൻ മഹാദേവക്ഷേത്രം. പാറങ്ങോട്ടുചോല ശിവക്ഷേത്രം എന്നും  ഈ ക്ഷേത്രം അറിയപ്പെടുന്നുണ്ട്.  വളവന്നൂർ ദേശത്തിന്റെ പ്രധാന ആകർഷണങ്ങളിൽ ഒന്നാണ് ഈ ക്ഷേത്രം. നിർജീവാവസ്ഥയിൽ ആയിരുന്ന ഈ ക്ഷേത്രം രാജീവ്ജി എന്ന ആചാര്യന്റെ നേതൃത്വത്തിൽ 2024 ലാണ് പുതുക്കി പണിഞ്ഞത്. കൊല്ലം തോറും നടത്തിവരാറുള്ള ആറാട്ട് മഹോത്സവമാണ് പ്രധാന ഉത്സവം. ശ്രീമദ് ഭാഗവത സപ്താഹ യജ്ഞവും ശിവരാത്രിയും വലിയ ആഘോഷമായി കൊണ്ടാടുന്നു. വളവന്നൂരപ്പന്റെ എല്ലാ ആഘോഷങ്ങളും മതേതര കൂട്ടായ്മകൊണ്ടും വൻ ജന പങ്കാളിത്തം കൊണ്ടും ശ്രദ്ധേയമാണ്.

ആകർഷണം 

ക്ഷേത്രത്തിന്റെ  ശ്രീകോവിൽ അതി മനോഹരമാണ്. 
ഒറ്റ കല്ലിൽ തീർത്ത കരിങ്കൽ ധ്വജം പ്രതിഷ്ഠ നടത്തിയിട്ടുള്ള മലപ്പുറം ജില്ലയിലെ തന്നെ രണ്ടാമത്തെ ക്ഷേത്രമാണ്.  വളവന്നൂരപ്പൻ ക്ഷേത്രം. മാത്രവുമല്ല തിരൂർ താനൂർ പ്രദേശങ്ങളിൽ ആനയെ എഴുന്നള്ളിച്ച് ഉത്സവങ്ങൾ നടത്തുന്ന ക്ഷേത്രങ്ങളിൽ മുൻപന്തിയിലാണ് വളവന്നൂരപ്പൻ ക്ഷേത്രം  

 പ്രധാന പ്രതിഷ്ഠകൾ

 ശിവനാണ് പ്രധാന പ്രതിഷ്ഠ. ഉപദേവതകളായി പാർവതി ദേവിയും. ഗണപതിമാണുള്ളത്. 
 നാഗദേവതകൾക്കും ബ്രഹ്മരക്ഷസിനും പ്രതിഷ്ഠയും പൂജയും ഉണ്ട്. 

ഭക്ത ജനങ്ങൾ ദിനവും ക്ഷേത്രത്തിൽ ആരാധന നടത്തുവാൻ വന്നു പോകുന്നു.
ഗ്ർ.... (ചലച്ചിത്രം)

2018 ൽ തിരുവനന്തപുരം മൃഗശാല സിംഹ വളപ്പിലേക്ക് ചാടിയ ഒരു മനുഷ്യന്റെ യഥാർത്ഥ കഥയെ അടിസ്ഥാനമാക്കി ജയ് കെ സംവിധാനം ചെയ്ത 2024 ലെ ഇന്ത്യൻ മലയാള ഭാഷാ രക്ഷിക്കൽ കോമഡി ചിത്രമാണ് ***ഗ്ർ....***  ചിത്രത്തിൽ കുഞ്ചാക്കോ ബോബനും സൂരജ് വെഞ്ഞാറമൂടും പ്രധാന കഥാപാത്രങ്ങളെ അവതരിപ്പിക്കുന്നു. 2024 ജൂൺ 14 ന് പുറത്തിറങ്ങിയ ഈ ചിത്രം നിരൂപകരിൽ നിന്ന് സമ്മിശ്ര പ്രതികരണങ്ങൾ നേടുകയും ബോക്സ് ഓഫീസ് വിജയമാവുകയും ചെയ്തു.

## പ്രഭവകേന്ദ്രം
ജാതി പ്രശ്നങ്ങൾ കാരണം കാമുകിയായ രചനയെക്കുറിച്ച് ഹൃദയം തകർന്നതിനെ തുടർന്ന് റെജിമോൺ നാടാർ മദ്യപിച്ചിരുന്നു.  അതേസമയം ഒരു മൃഗശാലയിലെ ജോലിക്കാരനായ  ഹരിദാസ് നായർ  തന്റെ അഴിമതി കാരണം  പ്രശ്നങ്ങൾ നേരിടുകയായിരുന്നു. ഇതിനിടയിൽ, ജോലി നഷ്ടപ്പെടുമെന്ന് ഉറപ്പായ അദ്ദേഹം   റെജിമോൻ എന്നൊരാൾ  ദർശൻ എന്ന  സിംഹത്തിന്റെ കൂടിൽ  കയറിയതായി  മനസ്സിലാക്കിയപ്പോൾ അതിജീവനത്തിനായി, വാർത്താ മാധ്യമങ്ങൾ ഈ സംഭവം റിപ്പോർട്ട് ചെയ്യുന്നതിനാൽ, സാഹസികമായി  തന്നെ അയാളെ രക്ഷിക്കാൻ    തീരുമാനിക്കുന്നു. 

## താരനിര

## ഗാനങ്ങൾ
*വരികൾ:ബി.കെ. ഹരിനാരായണൻ,സന്തോഷ് വർമ്മ,മനു മഞ്ജിത്ത്,വൈശാഖ് സുഗുണൻ
*ഈണം:  കൈലാസ്‌ മേനോൻ,മധു പോൾ,ഡോൺ വിൻസന്റ്,ടോണി ടാർസ്,

## നിർമ്മാണം
ചിത്രത്തിനായി ഒരു സിംഹത്തെ തിരഞ്ഞെടുക്കുന്നതിന്, സിംഹങ്ങൾക്ക് പരിശീലനം നൽകുകയും സിംഹത്തിന്റെ വീഡിയോകൾ അംഗീകാരത്തിനായി ചലച്ചിത്ര അണിയറ പ്രവർത്തകർക്ക് അയക്കുകയും ചെയ്തു. ഹോളിവുഡ്, ബോളിവുഡ് സിനിമകളിൽ അഭിനയിച്ച ദക്ഷിണാഫ്രിക്കൻ സിംഹമായ മോജോ ആണ് ഈ ചിത്രത്തിൽ അഭിനയിക്കുന്നത്.

## സ്വീകരണം
ദി ഹിന്ദുവിലെ എസ്. ആർ. പ്രവീൺ ഈ ചിത്രം "മറക്കാനാവാത്തതാണ്" എന്ന് അഭിപ്രായപ്പെട്ടപ്പോൾ, "സൂരജിന്റെയും ചാക്കോചന്റെയും മികച്ച ശ്രമങ്ങൾ ഉണ്ടായിരുന്നിട്ടും കോമിക് രംഗങ്ങൾ മിക്കവാറും  ഒഴുക്കനായി എന്ന് " ദി വീക്കിലെ റിയ ജെ പറഞ്ഞു. *ന്യൂസ് മിനിറ്റിന്റെ ലേഖകൻ  ക്രിസും മൊത്തത്തിലുള്ള നിർമ്മാണത്തെ വളരെ വിമർശിച്ചു.*  സിനിമ എക്സ്പ്രസ പത്രത്തിലെ  *വിവേക് സന്തോഷ്* വളരെ സമ്മിശ്രമായി പ്രതികരിക്കുന്നു. "ദർശന്റെ മാംസത്തിന്റെ ഒരു ഭാഗം കാവൽക്കാർ പതിവായി മോഷ്ടിക്കുന്നതുപോലെ, സിംഹത്തിന് ന്യായമായി ആവശ്യമുള്ളത് നിഷേധിക്കുന്നു,  അതുപോലെ സിനിമ മൊത്തത്തിൽ പ്രതീക്ഷിക്കുന്നത് നൽകാതെ  വളരെയധികം നിരാശപ്പെടുത്തുന്നു.  മനുഷ്യനും മൃഗവും തമ്മിലുള്ള കഥയായി ഭാഗികമായി ഉയരുമ്പോൾ, Grrr-ന്റെ സിംഹഭാഗവും അതിന്റെ സ്വീകരണത്തെ മറികടക്കുന്നു". ഇന്ത്യൻ എക്സ്പ്രസിലെ ആനന്ദു സുരേഷ് .[4][5]*"ഒരു ആസ്വാദ്യകരമായ, ലഘുവായ സിനിമ" എന്ന് എഴുതി.*

എന്നിരുന്നാലും *[[ടൈംസ് നൗ|ടൈംസ് നൌ]]* ലെ രോഹിത് പണിക്കർ ചിത്രത്തെ പ്രശംസിച്ചു.

## പരാമർശങ്ങൾ

## പുറംകണ്ണികൾ

വർഗ്ഗം:2020-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ഹാസ്യ ചലച്ചിത്രങ്ങൾ
വർഗ്ഗം:കുഞ്ചാക്കോ ബോബൻ അഭിനയിച്ച ചലച്ചിത്രങ്ങൾ
വർഗ്ഗം:സുരാജ് വെഞ്ഞാറമ്മൂട് അഭിനയിച്ച ചലച്ചിത്രങ്ങൾ
വർഗ്ഗം:2024-ൽ പുറത്തിറങ്ങിയ മലയാളചലച്ചിത്രങ്ങൾ
ജയചന്ദ്രൻ തകഴിക്കാരൻ

ലഘുചിത്രം|ജയചന്ദ്രൻ തകഴിക്കാരൻ മാടൻമോക്ഷം നാടകത്തിലെ വേഷത്തിൽ
[ലഘുചിത്രം|മാടൻമോക്ഷം നാടകത്തിൽ  [ജയചന്ദ്രൻ തകഴിക്കാരൻ|ജയചന്ദ്രൻ തകഴിക്കാരനും പ്രമോദ് വെളിയനാടും- കൊല്ലം പ്രകാശ് കലാ കേന്ദ്രത്തിൽ നടന്ന അവതരണത്തിൽ നിന്ന്]]
നാടക പ്രവർത്തകനും നാടക സിനിമ അഭിനേതാവുമാണ് **ജയചന്ദ്രൻ തകഴിക്കാരൻ**. മുപ്പതു വർഷത്തിലധികമായി  നാടകം, നാടൻപാട്ട്, വഞ്ചിപ്പാട്ട് തുടങ്ങിയ മേഖലകളിൽ സജീവമാണ്. കേരള സംഗീത നാടക അക്കാദമിയുടെ നാടക മത്സരങ്ങളിൽ ഒന്നാം സ്ഥാനം ലഭിച്ച നിരവധി നാടകങ്ങളിൽ പ്രധാന കഥാപാത്രങ്ങളെ അവതരിപ്പിച്ചിട്ടുണ്ട്. ജോസഫിന്റെ റേഡിയോ എന്ന ജയചന്ദ്രൻ അവതരിപ്പിച്ച നാടകത്തിന് കേരള സംഗീത നാടക അക്കാദമിയുടെ പുരസ്കാരം ലഭിച്ചിട്ടുണ്ട്. നീലവെളിച്ചം, എബ്രഹാം ഓസ്ലർ , പേട്ടറാപ്പ് (തമിഴ്) കുമ്മാട്ടിക്കളി തുടങ്ങിയ സിനിമകൾ ഉൾപ്പെടെ സിനിമകളിൽ അഭിനയിച്ചിട്ടുണ്ട്.

## ജീവിതരേഖ
1975 മെയ് 1 ആലപ്പുഴ ജില്ലയിൽ തകഴിയിൽ ജനനം. ഇപ്പോൾ എറണാകുളം ജില്ലയിൽ കാഞ്ഞിരമറ്റം മാമ്പുഴയിൽ സ്ഥിരതാമസം. തകഴി ഗവൺമെന്റ് യു.പി. സ്‌കൂളിലും ദേവസ്വം ബോർഡ്  ഹൈസ്‌കൂളിലുമാണ് സ്‌കൂൾ വിദ്യാഭ്യാസം. തുടർന്ന് എടത്വാ സെന്റ് അലോഷ്യസ്  കോളേജിൽ പഠിച്ചു.കൊച്ചി ലോകധർമ്മിയുടെ കാളിനാടകം, ഛായാചിത്രം മായാ ചിത്രം തുടങ്ങിയ നാടകങ്ങളിലും പ്രധാന കഥാപാത്രങ്ങളെ അവതരിപ്പിച്ചു. 5 തവണ ഇറ്റ് ഫോക്കിലും, 5 തവണ ഭാരത് രംഗ് മഹോത്സവത്തിലും (ഡൽഹി)നോർത്ത് ഈസ്റ്റ് ഫെസ്റ്റിവൽ',രംഗായന ഫെസ്റ്റിവൽ ബാംഗ്ലൂർ 2 തവണ, കൂടാതെ കഴിഞ്ഞ 25 വർഷങ്ങളായി ജോസഫിൻ്റെ റേഡിയോ എന്ന ഏകപാത്ര നാടകം ഏകദേശം 2600 ൽ അധികം വേദികൾ പിന്നിട്ട് ഇപ്പോഴും അവതരണം തുടരുന്നു. ECG എന്ന നാടകം 11 വർഷം കൊണ്ട് 600 ൽ അധികം വേദികൾ പിന്നിട്ട് ഇപ്പോഴും കളിക്കുന്നു. 13 വർഷം സി.ജെ.കുട്ടപ്പന്റെ 'ഡയനാമിക് ആക്ഷൻ സംഘ'ത്തിൽ പ്രവർത്തിച്ചു.പി.ആർ. രമേഷിന്റെ 'കരിന്തലക്കൂട്ട'വുമായി ഇപ്പോഴും സഹകരിക്കുന്നു. 'വരമൊഴിക്കൂട്ടം'തിരുവല്ല,'തനിമ'പാലക്കാട്,'വായ്ത്താരി'കൂറ്റനാട്, 'കണ്ണകി'ആലപ്പുഴ,'ദേശത്തനിമ'മാരാരിക്കുളം എന്നീ സമിതികളുമായും സഹകരിച്ച് 
പ്രവർത്തിക്കുന്നു. 

മിനി ആണ് ഭാര്യ.മകൻ ഗൗതം.

## നാടക അവതരണങ്ങൾ
* ജോസഫിന്റെ റേഡിയോ (ഒറ്റയാൾ നാടകം)
* തുപ്പൽമത്സ്യം
* മത്തി
* കാണി
* മാടൻമോക്ഷം

## പുരസ്കാരങ്ങൾ
* കേരള ഫോക് ലോർ അക്കാദമി അവാർഡ് 
* അരളി അവാർഡ്
* മലയാള പുരസ്കാരം
* ഭരത് പി.ജെ. ആന്റണി മെമ്മോറിയൽ അവാർഡ്
* അക്ഷരപ്പെയ്ത്ത് അവാർഡ്
* കലാഭവൻ മണിഫൗണ്ടേഷൻ ഏർപ്പെടുത്തിയ പ്രഥമ ഓടപ്പഴം അവാർഡ് 
## അവലംബം


വർഗ്ഗം:നാടകനടന്മാർ
വർഗ്ഗം:കേരള ഫോക്‌ലോർ അക്കാദമിയുടെ പുരസ്‌കാരം നേടിയവർ
വർഗ്ഗം:1975-ൽ ജനിച്ചവർ
അമർ ലെനിൻ

1970 ൽ നിർമ്മിച്ച ബ്ലാക്ക് ആൻഡ് വൈറ്റ് ഡോക്യുമെന്ററി ചിത്രമാണ് ***അമർ ലെനിൻ***.വ്ലാഡിമിർ ലെനിന്റെ ജന്മശതാബ്ദി വർഷത്തിൽ (1970) പശ്ചിമ ബംഗാൾ സർക്കാരിനായി ചലച്ചിത്ര സംവിധായകൻ റിത്വിക് ഘട്ടക് സംവിധാനം ചെയ്ത ചിത്രമാണിത്.

റിത്വിക് ഘടക് ആണ് ചിത്രത്തിന്റെ നിർമ്മാണ ചുമതല നിർവഹിച്ചത്. ലെനിനെയും കമ്മ്യൂണിസത്തെയും കുറിച്ചുള്ള റിത്വിക് ഘട്ടക്കിന്റെ ചിന്തകളെയും കാഴ്ചപ്പാടുകളെയും അടിസ്ഥാനമാക്കിയുള്ളതാണ് ഇത്. കുറച്ചുകാലത്തേക്ക് ഈ ചിത്രം ഇന്ത്യയിൽ റിലീസ് ചെയ്യാൻ അനുവദിച്ചില്ല.

## പ്രാരംഭ പ്രശ്നങ്ങൾ
ചിത്രം നിർമ്മിച്ചതിനുശേഷം, സോവിയറ്റ് യൂണിയൻ, പീപ്പിൾസ് റിപ്പബ്ലിക് ഓഫ് പോളണ്ട് തുടങ്ങിയ രാജ്യങ്ങൾ ആ രാജ്യങ്ങളിൽ സിനിമ പ്രദർശിപ്പിക്കാൻ റിത്വിക് ഘട്ടക്കിനെ സമീപിച്ചു. എന്നിരുന്നാലും, നാഷണൽ ഫിലിം സെൻസർഷിപ്പ് ബോർഡ് ഓഫ് ഇന്ത്യ ഈ ചിത്രത്തിന് അംഗീകാരം നൽകാതെ ഇന്ത്യയിൽ നിരോധിച്ചതോടെ പ്രശ്നങ്ങൾ ഉടലെടുത്തു. സെൻസർഷിപ്പ് ബോർഡ് കടക്കാൻ ഘട്ടക്കിനും സംഘത്തിനും കഠിനമായി പരിശ്രമിക്കേണ്ടിവന്നു. ഈ വിഷയത്തിൽ റിത്വിക് ഘട്ടക് ഇന്ദിരാഗാന്ധിയെ നേരിട്ട് സന്ദർശിച്ചു.

## അഭിനേതാക്കളും അണിയറപ്രവർത്തകരും

* നിർമ്മാണംഃ സുമന ഫിലിംസ്
* **സംവിധാനവും തിരക്കഥയുംഃ** റിത്വിക് ഘടക്
* **ഛായാഗ്രഹണം** ധ്രുബ കുമാർ ബസു, ശക്തി ബാനർജി.
* **സംഗീത സംവിധാനം**-ജ്യോതിന്ദ്ര മൈത്രോ, ബിനോയ് റോയ്
* ഗായകരായ പ്രീതി ബാനർജി, ബിനോയ് റോയ്, മണ്ടു ഘോഷ്, അനിമ ദാസ് ഗുപ്ത, റെബ റേ ചൌധരി.
* **അഭിനയം** അരുൺ കുമാർ തുടങ്ങിയവർ

## വിവാദങ്ങൾ
2025 ഫെബ്രുവരി 10 ന് കൊൽക്കത്തയിലെ ഒരു സർക്കാർ സ്‌കൂളിൽ ഋത്വിക് ഘട്ടക്കിന്റെ അമർ ലെനിൻ ഡോക്യുമെന്ററിയും അദ്ദേഹത്തിന്റെ പ്രധാന ഫീച്ചർ ചിത്രമായ കോമൾ ഗാന്ധറും പ്രദർശിപ്പിക്കാൻ തീരുമാനിച്ചിരുന്നു. ചിത്രങ്ങളിലെ രാഷ്ട്രീയ ഉള്ളടക്കം ഒരു വിദ്യാഭ്യാസ സ്ഥാപനത്തിന് അനുയോജ്യമല്ലെന്ന് ചൂണ്ടിക്കാട്ടി പ്രാദേശിക തൃണമൂൽ നേതാക്കളുടെ എതിർപ്പിനെത്തുടർന്ന് ഇത് റദ്ദാക്കി. പിന്നീട് റോഡരികിൽ ചിത്രം പ്രദർശിച്ചു,  

## അവലംബം

## പുറം കണ്ണികൾ

# Amar Lenin (Film Link) - അമർ ലെനിൻ (ഫിലിം ലിങ്ക്) ഇംഗ്ലീഷ് സബ്ടൈറ്റിലുകളുള്ള യഥാർത്ഥ ചിത്രത്തിനുള്ള യൂട്യൂബ് ലിങ്ക്.
വർഗ്ഗം:1970-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
സ്വദേശവൽക്കരണവും വിദേശവൽക്കരണവും

വിവർത്തകർ ഒരു കൃതി ലക്ഷ്യ സംസ്കാരവുമായി (വിവർത്തനം ചെയ്യുന്ന ഭാഷയുമായി ബന്ധപ്പെട്ട സംസ്കാരം) എത്രത്തോളം പൊരുത്തപ്പെടുത്തുന്നുവെന്നതിനെ സംബന്ധിച്ച വിവർത്തനത്തിലെ തന്ത്രങ്ങളാണ് സ്വദേശവൽക്കരണവും വിദേശവൽക്കരണവും. വിവർത്തനം ചെയ്യുന്ന ഭാഷയുടെ സംസ്കാരവുമായി വാചകം അടുത്തുനിൽക്കുന്ന തന്ത്രമാണ് സ്വദേശവൽക്കരണം, അതിൽ മൂല കൃതിയിൽ നിന്നുള്ള വിവരങ്ങൾ നഷ്ടപ്പെടാം. മൂല കൃതിയിൽ നിന്നുള്ള വിവരങ്ങൾ നിലനിർത്തുന്നതിനുള്ള തന്ത്രമാണ് വിദേശവൽക്കരണം, അതിൻറെ അർത്ഥം സംരക്ഷിക്കുന്നതിനായി ലക്ഷ്യ ഭാഷയുടെ നിയമങ്ങൾ മനഃപൂർവ്വം ലംഘികുന്നു. ഈ തന്ത്രങ്ങൾ നൂറുകണക്കിന് വർഷങ്ങളായി ചർച്ച ചെയ്യപ്പെടുന്നുണ്ടെങ്കിലും അവയുടെ ആധുനിക അർത്ഥത്തിൽ അവയെ ആദ്യമായി രൂപപ്പെടുത്തിയ വ്യക്തി ലോറൻസ് വെനൂത്തി  ആണ്. 1995 ൽ തൻറെ *ദി ട്രാൻസ്ലേറ്റേഴ്സ് ഇൻവിസിബിലിറ്റി:* *എ ഹിസ്റ്ററി ഓഫ് ട്രാൻസ്ലേഷൻ* എന്ന പുസ്തകത്തിലൂടെ അവയെ അദ്ദേഹം വിവർത്തന പഠനമേഖലയിൽ ഉൾപ്പെടുത്തി. സ്വദേശവൽക്കരണവും വിദേശവൽക്കരണവും തമ്മിലുള്ള വൈരുദ്ധ്യം പ്രത്യയശാസ്ത്രപരമായ ഒന്നാണെന്ന അദ്ദേഹത്തിന്റെ കാഴ്ചപ്പാട് പുതുമനിറഞ്ഞതാണ്.    വിദേശവൽക്കരണമാണ് വിവർത്തകർ  ധാർമികമായി തിരഞ്ഞെടുക്കേണ്ടതെന്ന് അദ്ദേഹം  അഭിപ്രായപ്പെട്ടു.

## സിദ്ധാന്തം
1998-ലെ തൻ്റെ *ദി സ്കാൻഡൽസ് ഓഫ് ട്രാൻസ്ലേഷൻ: ടുവർഡ്സ് ആൻ എത്തിക്സ് ഓഫ് ഡിഫറൻസ്* എന്ന പുസ്തകത്തിൽ "ഒരു വിവർത്തനം ഒരു വിദേശ കൃതിയെ ലക്ഷ്യ  ഭാഷയുമായും സംസ്കാരവുമായും എത്രത്തോളം സ്വാംശീകരിക്കുന്നു, അത് ആ മൂല കൃതിയുടെ വ്യത്യാസങ്ങളെ എത്രത്തോളം ചൂണ്ടിക്കാട്ടുന്നു എന്ന ചോദ്യവുമായി"  ബന്ധപ്പെട്ടിരിക്കുന്നതാണ് സ്വദേശവൽക്കരണവും വിദേശവൽക്കരണവും" എന്ന് വെനൂത്തി പ്രസ്താവിക്കുന്നു.

ലോറൻസ് വെനൂത്തിയുടെ അഭിപ്രായത്തിൽ, ഓരോ വിവർത്തകനും വിവർത്തന പ്രക്രിയയെ സംസ്കാരത്തിന്റെ പ്രിസത്തിലൂടെ നോക്കണം. വിവർത്തനം മൂല ഭാഷാ സാംസ്കാരിക മാനദണ്ഡങ്ങളെ അപവർത്തനം ചെയ്യുന്നു, അവയുടെ അർത്ഥവും വിദേശത്വവും സംരക്ഷിക്കുകയും ലക്ഷ്യ ഭാഷാ വാചകത്തിലേക്ക് എത്തിക്കുകയും ചെയ്യുക എന്നത് വിവർത്തകന്റെ കടമയാണ്.വിവർത്തന പ്രക്രിയയുടെ ഓരോ ഘട്ടവും - വിദേശ ഗ്രന്ഥങ്ങളുടെ തിരഞ്ഞെടുപ്പ് മുതൽ വിവർത്തന തന്ത്രങ്ങൾ നടപ്പാക്കൽ വരെ, വിവർത്തനങ്ങളുടെ എഡിറ്റിംഗ്, അവലോകനം, വായന എന്നിവയിലൊക്കെയും - ലക്ഷ്യ ഭാഷയിൽ പ്രചരിക്കുന്ന വൈവിധ്യമാർന്ന സാംസ്കാരിക മൂല്യങ്ങൾ മധ്യസ്ഥത വഹിക്കുന്നു.

ഇംഗ്ലീഷ് ഭാഷാ വിവർത്തനത്തിന്റെ സിദ്ധാന്തത്തിലും പ്രയോഗത്തിലും സ്വദേശവൽക്കരണവും മൂല ഭാഷയുടെ കീഴടങ്ങലും ആധിപത്യം പുലർത്തുന്നുവെന്ന് അദ്ദേഹം കണക്കാക്കുന്നു. ലക്ഷ്യ വാചകത്തിന്റെ വിദേശത്വം കുറയ്ക്കുന്നതിന് വിദേശ സാംസ്കാരിക മൂല്യങ്ങളെ ലക്ഷ്യ ഭാഷാ സാംസ്കാരിക മൂല്യങ്ങളിലേക്ക് കുറയ്ക്കുന്ന വിവർത്തകരെ അദ്ദേഹം കർശനമായി വിമർശിച്ചു.വെനൂത്തി പറയുന്നതനുസരിച്ച്, സ്വദേശവൽക്കരണം മൂല ഭാഷയുടെ സാംസ്കാരിക മൂല്യങ്ങളെ "അക്രമാസക്തമായി" മായ്ച്ചുകളയുകയും പകരം ലക്ഷ്യ ഭാഷയിൽ എഴുതിയതും ലക്ഷ്യ വായനക്കാരന്റെ സാംസ്കാരിക മാനദണ്ഡങ്ങൾ പാലിക്കുന്നതുമായ ഒരു കൃതി സൃഷ്ടിക്കുകയും ചെയ്യുന്നു. വിദേശവത്കരണത്തെ അദ്ദേഹം ശക്തമായി പിന്തുണയ്ക്കുന്നു, "വിദേശ കൃതിയുടെ ഭാഷാപരവും സാംസ്കാരികവുമായ വ്യത്യാസം രജിസ്റ്റർ ചെയ്യുന്നതിനും വായനക്കാരനെ വിദേശ മൂല്യങ്ങൾ പഠിപ്പിക്കുന്നതിലും [ലക്ഷ്യ - ഭാഷാ സാംസ്കാരിക] മൂല്യങ്ങൾക്ക് മേലുള്ള ഒരു വംശീയ സമ്മർദ്ദമായി" അദ്ദേഹം വിദേശവത്കരണത്തെ കണക്കാക്കുന്നു.

## അവലംബം

വർഗ്ഗം:വിവർത്തനം
കൊറോണറി ആർട്ടറി ഡിസീസ്

ഹൃദയത്തിന്റെ ധമനികളിൽ പ്ലാക്ക് അടിഞ്ഞുകൂടി ഹൃദയ പേശികളിലേക്കുള്ള രക്തയോട്ടം കുറയുന്ന രോഗാവസ്ഥയാണ് കൊറോണറി ഹാർട്ട് ഡിസീസ് (**സിഎച്ച്ഡി**) അല്ലെങ്കിൽ ഇസ്കീമിക് ഹാർട്ട് ഡിജിസ് (ഐഎച്ച്ഡി) എന്നും അറിയപ്പെടുന്ന കൊറോണറി ആർട്ടറി ഡിസീസ് (സിഡിഎച്ച്) . ഹൃദയ സംബന്ധമായ അസുഖങ്ങളിൽ ഏറ്റവും സാധാരണമായ ഒന്നാണിത് . അൻജിന പെക്റ്റോറിസ്, മയോകാർഡിയൽ ഇൻഫാർക്ഷൻ, പെട്ടെന്നുള്ള ഹൃദയസ്തംഭനം എന്നിവയെല്ലാം ഇതിൽ ഉൾപ്പെടുന്നു.  തോൾ, കൈ, പുറം, കഴുത്ത് അല്ലെങ്കിൽ താടിയെല്ലിലേക്ക് സഞ്ചരിക്കാനിടയുള്ള നെഞ്ചുവേദനയോ അസ്വസ്ഥതയോ ആണ് ഒരു സാധാരണ ലക്ഷണം. ഇടയ്ക്കിടെ നെഞ്ചെരിച്ചിൽ അനുഭവപ്പെടാം. സാധാരണയായി വ്യായാമത്തിലൂടെയോ വൈകാരിക സമ്മർദ്ദത്തിലൂടെയോ രോഗലക്ഷണങ്ങൾ ഉണ്ടാകുകയും കുറച്ച് മിനിറ്റിനുള്ളിൽ നീണ്ടുനിൽക്കുകയും വിശ്രമത്തോടെ ഭേദപ്പെടുകയും ചെയ്യുന്നു. ശ്വാസതടസ്സം ഉണ്ടായേക്കാം, ചിലപ്പോൾ ലക്ഷണങ്ങളൊന്നും ഉണ്ടാകില്ല. . പല കേസുകളിലും, ആദ്യ ലക്ഷണം തന്നെ ഹൃദയാഘാതമായേക്കാം. മറ്റ് സങ്കീർണതകളിൽ ഹൃദയസ്തംഭനം അല്ലെങ്കിൽ അസാധാരണമായ ഹൃദയമിടിപ്പ് എന്നിവ ഉൾപ്പെടുന്നു.

ഉയർന്ന രക്തസമ്മർദ്ദം, പുകവലി, പ്രമേഹം, വ്യായാമക്കുറവ്, അമിതവണ്ണം, ഉയർന്ന കൊളസ്ട്രോൾ, ഭക്ഷണക്രമം, വിഷാദം, മദ്യപാനം, മാനസിക സമ്മർദം എന്നിവ അപകടസാധ്യത വർദ്ധിപ്പിക്കുന്നവയാണ്. ഇലക്ട്രോകാർഡിയോഗ്രാം, കാർഡിയാക് സ്ട്രെസ് ടെസ്റ്റിംഗ്, കൊറോണറി കംപ്യൂട്ടഡ് ടോമോഗ്രാഫിക് ആൻജിയോഗ്രഫി, കൊറോണറി ആൻജിയോഗ്രാം എന്നിവയെല്ലാം രോഗനിർണ്ണയത്തിനായി ഉപയോഗിക്കപ്പെടുന്നു.

ഭക്ഷണക്രമീകരണം, പതിവായി വ്യായാമം, അനുയോജ്യമായ ശരീരഭാരം നിലനിർത്തുക, പുകവലിക്കാതിരിക്കുക എന്നിവയാണ് സിഎഡി അപകടസാധ്യത കുറയ്ക്കുന്നതിനുള്ള വഴികൾ. പ്രമേഹം, ഉയർന്ന കൊളസ്ട്രോൾ, ഉയർന്ന രക്തസമ്മർദ്ദം എന്നിവ മരുന്നുകളാൽ നിയന്ത്രിച്ചുനിർത്തലും അനിവാര്യമാണ്. ലക്ഷണങ്ങളൊന്നും കാണിക്കാത്തവരിലും സാധ്യത കുറവുള്ളവരിലും പരിശോധന ഇടക്ക് നടത്തുന്നത് അനുയോജ്യമാണ്. രോഗചികിത്സയിൽ മരുന്നുകളോടൊപ്പം പ്രതിരോധത്തിനായി ഉള്ള നടപടികൾ കൂടി കൈക്കൊള്ളുന്നു. ആസ്പിരിൻ പോലുള്ള ആന്റിപ്ലേറ്റ്ലെറ്റുകൾ, ബീറ്റ ബ്ലോക്കറുകൾ അല്ലെങ്കിൽ നൈട്രോഗ്ലിസറിൻ എന്നിവയെല്ലാം മരുന്നുകളായി നിർദ്ദേശിക്കപ്പെടുന്നു. രോഗത്തിന്റെ ഗുരുതരാവസ്ഥക്കനുസരിച്ച് പെർക്യുട്ടേനിയസ് കൊറോണറി ഇന്റർവെൻഷൻ (പിസിഐ), കൊറോണറി ആർട്ടറി ബൈപാസ് സർജറി (സിഎബിജി) പോലുള്ളവ നടത്തപ്പെടാറുണ്ട്.  സ്ഥിരമായി സിഎഡി ഉള്ളവരിൽ മറ്റ് ചികിത്സകൾക്ക് പുറമേ പിസിഐ അല്ലെങ്കിൽ CABG ആയുർദൈർഘ്യം മെച്ചപ്പെടുത്തുകയോ ഹൃദയാഘാത സാധ്യത കുറയ്ക്കുകയോ ചെയ്യുന്നുണ്ടോ എന്ന് വ്യക്തമല്ല.

2015-ൽ 11 കോടി വ്യക്തികളിൽ സിഎഡി കാണപ്പെടുകയും, 89 ലക്ഷം മരണങ്ങൾക്ക് കാരണമാവുകയും ചെയ്തിരുന്നു. ഏറ്റവും കൂടുതൽ മരണങ്ങൾക്ക് കാരണമാവുന്ന രോഗാവസ്ഥയായി ഇത് മാറിയിട്ടുണ്ട്. മൊത്തം മരണങ്ങളുടെ 15 ശതമാനത്തിലധികം സിഎഡി ആണെന്ന് കണക്കുകൾ വ്യക്തമാക്കുന്നുണ്ട്. പുരുഷന്മാരിൽ പൊതുവേ രോഗസാധ്യത കൂടുതായി കാണപ്പെടുന്നുണ്ട്. വൈദ്യശാസ്ത്രപുരോഗതിക്കനുസരിച്ച് മരണനിരക്ക് കുറഞ്ഞുവരുന്നതായി കണക്കാക്കപ്പെടുന്നുണ്ട്.

## അവലംബം
കതിരൂർ ഗുരുക്കൾ

മദ്ധ്യ കാല ഇന്ത്യയിൽ ജീവിച്ചിരുന്ന ഒരു ആയോധനകലാകാരനായിരുന്നു മതിലൂർ ഗുരുക്കൾ എന്നും അറിയപ്പെടുന്ന **കതിരൂർ ഗുരുക്കൾ**.   ഇന്നത്തെ കേരളത്തിലെ വടക്കൻ മലബാർ മേഖലയിലെ തലശ്ശേരിയിലെ കതിരൂരിൽ നിന്നാണ് അദ്ദേഹം വന്നത്. കളരിപ്പയറ്റിൽ തച്ചോളി ഒതേനാൻ പരിശീലനം നേടിയ മതിലൂർ കളരി അദ്ദേഹമാണ് നടത്തിയത്.

പരമ്പരാഗതമായി ജ്യോതിഷികളായിരുന്ന കണിയാർ ജാതിയിൽപ്പെട്ടയാളാണെന്ന് പറയുന്ന വടക്കൻ പാട്ടുകളിൽ ഗുരുക്കലിനെ പരാമർശിക്കുന്നു.  

ഒരു മികച്ച ഗുരു ആയിരുന്നിട്ടും, ഗുരുക്കൾ ഒരു ദ്വന്ദയുദ്ധത്തിൽ തച്ചോളി ഒതേനാൻ എന്ന പരിശീലകനാൽ കൊല്ലപ്പെട്ടു.   &#x5B;*[[വിക്കിപീഡിയ:പരിശോധനായോഗ്യത|<span title="Quotation needed from source to verify. (May 2017)">need quotation to verify</span>]]*&#x5D; 

## അവലംബങ്ങൾ

വർഗ്ഗം:കളരിപ്പയറ്റു വിദഗ്ദർ
വർഗ്ഗം:കണ്ണൂർ ജില്ലയിൽ ജനിച്ചവർ
കെ വി എസ് മണിയൻ

ഫെഡറൽ ബാങ്കിന്റെ മാനേജിംഗ് ഡയറക്ടറും ചീഫ് എക്സിക്യൂട്ടീവ് ഓഫീസറുമാണ് **കെവിഎസ് മണിയൻ**. 2024 സെപ്റ്റംബർ 23ന് അദ്ദേഹം ഈ ചുമതല ഏറ്റെടുത്തു.

## വിദ്യാഭ്യാസം
ഐഐടി വാരണാസിയിൽ നിന്ന് ഇലക്ട്രിക്കൽ എഞ്ചിനീയറിംഗിൽ ബിരുദവും മുംബൈയിലെ ജമ്നലാൽ ബജാജ് ഇൻസ്റ്റിറ്റ്യൂട്ട് ഓഫ് മാനേജ്മെന്റ് സ്റ്റഡീസിൽ നിന്ന് ഫിനാൻഷ്യൽ മാനേജ്മെന്റിൽ ബിരുദാനന്തര ബിരുദവും നേടിയ കോസ്റ്റ് ആൻഡ് വർക്സ് അക്കൌണ്ടന്റും ആണ് അദ്ദേഹം. 

## കരിയർ
1990 കളുടെ തുടക്കത്തിൽ ബാങ്കിംഗ് ജീവിതം ആരംഭിച്ച മണിയന് റീട്ടെയിൽ ബാങ്കിംഗ്, കോർപ്പറേറ്റ് ബാങ്കിംഗ്, ട്രഷറി പ്രവർത്തനങ്ങൾ എന്നീ മേഖലകളിൽ പ്രവർത്തിച്ചു

ഫെഡറൽ ബാങ്കിൽ ചേരുന്നതിന് മുമ്പ്, കെവിഎസ് മണിയന് കൊട്ടക് മഹീന്ദ്ര ബാങ്കിൽ രണ്ടര പതിറ്റാണ്ടിലേറെ സേവനമനുഷ്ഠിച്ചു.  ബാങ്കിംഗ് ഇതര ധനകാര്യ കമ്പനി (എൻബിഎഫ്സി) എന്നതിൽ നിന്ന് ഇന്ത്യയിലെ പ്രമുഖ സ്വകാര്യമേഖല ബാങ്കുകളിലൊന്നായി കൊട്ടാക്കിനെ മാറ്റുന്നതിൽ  അദ്ദേഹം നിർണായക പങ്ക് വഹിച്ചു. വെൽത്ത് മാനേജ്മെന്റിനൊപ്പം കോർപ്പറേറ്റ്, ഇൻസ്റ്റിറ്റ്യൂഷണൽ, ഇൻവെസ്റ്റ്മെന്റ് ബാങ്കിംഗ് മേഖലകൾക്കും അദ്ദേഹം നേതൃത്വം നൽകി. അദ്ദേഹത്തിന്റെ നേതൃത്വത്തിൽ ഈ ബിസിനസുകൾ മികച്ച ആസ്തി ഗുണനിലവാരം നിലനിർത്തിക്കൊണ്ട് ഗണ്യമായ വളർച്ചയും ലാഭക്ഷമതയും നേടി.

## ഫെഡറൽ ബാങ്ക്
കെവിഎസ് മണിയൻ 2024 സെപ്റ്റംബറിൽ മാനേജിംഗ് ഡയറക്ടറും സിഇഒയും ആയി ഫെഡറൽ ബാങ്കിൽ ചേർന്നു.

## സംഭാവനകളും നേട്ടങ്ങളും

* എൻആർഐ ബാങ്കിംഗ്: അദ്ദേഹത്തിന്റെ മാർഗനിർദേശപ്രകാരം, എൻആർഐ (പ്രവാസികളായ ഇന്ത്യക്കാർ) ഉപഭോക്താക്കൾക്കായി ബാങ്ക് 'പ്രോസ്‌പെറ' എന്ന പുതിയ ഉൽപ്പന്നം പുറത്തിറക്കി. ദുബായിലെ ബുർജ് ഖലീഫയിലാണ് ലോഞ്ച് നടന്നത്. പരിപാടിയിൽ, പ്രവാസികളായ ഇന്ത്യൻ ജനസംഖ്യയുമായി ബാങ്കിനുള്ള ആഴത്തിലുള്ള ബന്ധത്തെക്കുറിച്ച് മണിയൻ എടുത്തുപറഞ്ഞു.

* ഫോബ്സ് ലീഡർഷിപ്പ് അവാർഡ് 2025: ഫോബ്സ് ലീഡർഷിപ്പ് അവാർഡ് 2025 ജൂറിയുടെ ഭാഗമായിരുന്നു കെവിഎസ് മണിയൻ.

## പരാമർശങ്ങൾ

വർഗ്ഗം:ഇന്ത്യൻ ബാങ്കർമാർ
വർഗ്ഗം:ജീവിച്ചിരിക്കുന്നവർ
ഇന്ത്യയിലെ രാഷ്ട്രത്തലവന്മാരുടെ പട്ടിക

## ഗവർണർ ജനറൽമാരുടെ പട്ടിക

## രാഷ്ട്രപതിമാർ
ഇന്ത്യൻ രാഷ്ട്രപതി തിരഞ്ഞെടുപ്പിൽ ജയിച്ചതിനുശേഷം രാഷ്ട്രപതിമാരായവരെയാണ്, ഈ പട്ടികയിൽ ക്രമനമ്പർ അടിസ്ഥാനത്തിൽ നല്കിയിരിക്കുന്നത്. അതുകൊണ്ട്, ആക്ടിങ്ങ് പ്രസിഡന്റുമാരായി ചുമതലയേറ്റ വരാഹഗിരി വെങ്കട ഗിരി, മുഹമ്മദ് ഹിദായത്തുള്ള, ബാസപ്പ ദാനപ്പ ജട്ടി എന്നിവരുടെ കാലഘട്ടങ്ങളിൽ ക്രമനമ്പർ രേഖപ്പെടുത്തിയിട്ടില്ല. ഒരു രാഷ്ട്രീയകക്ഷിയെയും ഇന്ത്യയുടെ രാഷ്ട്രപതി പ്രതിനിധീകരിക്കുന്നില്ല. പട്ടികയിൽ  ഉപയോഗിച്ചിരിക്കുന്ന നിറങ്ങൾ സൂചിപ്പിക്കുന്നത് ചുവടെ:

; നിറസൂചകം

## അവലംബം

വർഗ്ഗം:ഇന്ത്യയുടെ രാഷ്ട്രപതിമാർ
വർഗ്ഗം:ബ്രിട്ടീഷ് ഇന്ത്യയിലെ ഗവർണർ ജനറൽമാർ
നരിയാപുരം

പത്തനംതിട്ട ജില്ലയിലെ കോന്നിതാലൂക്ക്  വള്ളിക്കോട്  പഞ്ചായത്തിലെ ഒരു ഗ്രാമം ആണ് **നരിയാപുരം**. (SH-80) കോന്നി-ഹരിപ്പാട് സംസ്ഥാന പാതയിൽ കൈപ്പട്ടൂർ നിന്ന് 02 കിമീ ദൂരവും പന്തളത്തു നിന്ന് 08 കിമീ ദൂരത്തായാണ് ഈ സ്ഥലം സ്ഥിതിചെയ്യുന്നത്.  പത്തനംതിട്ട -പന്തളം റോഡിലെ ഒരു പ്രധാന കവല ആണിത്. കോന്നി നിയമസഭ മണ്ഡലത്തിന്റെ വള്ളിക്കോട്-ഗ്രാമ പഞ്ചായത്ത് അതിരാണ്  നരിയാപുരം. ജില്ല ആസ്ഥാനമായ പത്തനംതിട്ടയിൽ നിന്ന് 08 കിലോമിറ്റർദൂരവും താലൂക്ക് ആസ്ഥാനമായ കോന്നിയിൽ നിന്ന് 15 കിലോമീറ്റർ ദൂരവും ഉണ്ട്. 

## ചരിത്രം
പാണ്ഡ്യരാജ്യവുമായി ബന്ധമുള്ള പന്തളം രാജാവിന്റെ ഭരണത്തിൻ കീഴിലായിരുന്നു നരിയപുരം എന്ന് കരുതപ്പെടുന്നു.  1820-ൽ പന്തളം തിരുവിതാംകൂറിനോട് ചേർത്തപ്പോൾ, ഈ പ്രദേശം തിരുവിതാംകൂറിന്റെ ഭരണത്തിൻ കീഴിലായി.
## വിദ്യാഭ്യാസ സ്ഥാപനങ്ങൾ
*സെൻറ് പോൾസ് എച്ച്.എസ്. നരിയാപുരം
*ജി.എൽ.പി.എസ്, നരിയപുരം
*ജി.എൽ.പി.എസ്, വയല നോർത്ത്

## ഗതാതഗതം
അടൂർ- 11 കിലോമിറ്റർ-ദൂരവും,സംസ്ഥാന തലസ്ഥാന നഗരമായ തിരുവനന്തപുരം അന്താരാഷ്ട്ര വിമാന താവളം-102 -കിലോമിറ്റർ ദൂരവും,കൊച്ചി അന്താരാഷ്ട്ര വിമാന താവളം-141-കിലോമിറ്റർ ദൂരവും ആണ്,
പാലിയോ മാഗ്നെറ്റിസം

പാലിയോമാഗ്നറ്റിസം എന്നത് ഭൂമിയുടെ കാന്തികക്ഷേത്രത്തിന്റെ പുരാതന ചരിത്രം പഠിക്കുന്ന ഒരു ശാസ്ത്രശാഖയാണ്, ഇത് പാറകളിലും മറ്റ് ഭൗമവസ്തുക്കളിലും സംരക്ഷിക്കപ്പെട്ടിരിക്കുന്ന കാന്തിക ഡാറ്റയെ അടിസ്ഥാനമാക്കിയാണ് നടത്തുന്നത്. ഭൂമിയുടെ കാന്തികക്ഷേത്രം കാലക്രമേണ മാറ്റങ്ങൾക്ക് വിധേയമായിട്ടുണ്ട്, അതിന്റെ ദിശയും ശക്തിയും വ്യത്യാസപ്പെട്ടിട്ടുണ്ട്. പാറകൾ രൂപപ്പെടുമ്പോൾ, അവയിലെ കാന്തിക ധാതുക്കൾ (ഉദാഹരണത്തിന്, മാഗ്നറ്റൈറ്റ്) അന്നത്തെ ഭൂമിയുടെ കാന്തികക്ഷേത്രവുമായി യോജിക്കുന്ന രീതിയിൽ "ലോക്ക്" ചെയ്യപ്പെടുന്നു. ഈ സംരക്ഷിത കാന്തിക വിവരങ്ങൾ പിന്നീട് ശാസ്ത്രജ്ഞർക്ക് പഠിക്കാൻ കഴിയും, അത് ഭൂമിയുടെ ഭൂതകാലത്തെ കുറിച്ചുള്ള വിവരങ്ങൾ—ഉദാഹരണത്തിന്, ഭൂഖണ്ഡങ്ങളുടെ ചലനം (കോണ്ടിനെന്റൽ ഡ്രിഫ്റ്റ്), കാന്തികധ്രുവങ്ങളുടെ സ്ഥാനമാറ്റം (പോളാർ വാണ്ടറിംഗ്), അല്ലെങ്കിൽ കാന്തികക്ഷേത്രത്തിന്റെ വിപരീതമാറ്റങ്ങൾ (geomagnetic reversals)—നൽകുന്നു.

പാലിയോമാഗ്നറ്റിസം ഭൂമിശാസ്ത്രത്തിന്റെയും ഭൗതികശാസ്ത്രത്തിന്റെയും ഒരു പ്രധാന ഭാഗമാണ്, കൂടാതെ പ്ലേറ്റ് ടെക്ടോണിക്സ് പോലുള്ള സിദ്ധാന്തങ്ങൾ സ്ഥിരീകരിക്കുന്നതിന് ഇത് വളരെയധികം സഹായിച്ചിട്ടുണ്ട്. ഈ പഠനം ആധുനിക ഉപകരണങ്ങൾ ഉപയോഗിച്ച് പാറകളിൽ നിന്ന് കാന്തിക ഡാറ്റ ശേഖരിക്കുകയും അവ വിശകലനം ചെയ്യുകയും ചെയ്യുന്നു.